en en tr en es en en en en en en en ml ml en ml ml ml ml ml en ml en ml en ml en ml ml ml ml ml ml en ml en en ml ml ml ml en ml en ml ml ml en ml en ml ml ml ml ml ml ml ml ml ml ml ml ml ml en ml en ml ml ml ml ml ml ml ml ml en ml en en ml ml en ml en ml ml ml ml ml ml ml ml ml ml ml ml en ml en ml ml ml ml en en en en en en en en en en en en en en en en en ml en ml ml ml en ml en ml ml ml ml en ml en ml ml ml ml ml ml ml ml ml ml ml ml ml ml en en en en en en en en en en cs en ml ml ml ml ml ml ml ml ml ml en ml ml ml ml ml ml ml ml ml ml ml ml en en ml en
skip to main | skip to sidebar
മാര്‍ക്സിസ്റ്റ്‌ ലെനിനിസ്റ്റ് ചിന്താധാരയിലധിഷ്ഠിതമായി സമകാലീന വിഷയങ്ങളെ വിശകലനം ചെയ്യുന്നതിനും മാര്‍ക്സിസ്റ്റ്‌ ക്ലാസുകള്‍ പ്രചരിപ്പിക്കുന്നതിനും , മാര്‍ക്സിസ്റ്റ്‌ ലെനിനിസ്റ്റ് പ്രത്യയശാസ്ത്രം പിന്തുടരുന്ന പ്രസ്ഥാനങ്ങളിലെ കേഡര്‍മാരുടെ പ്രത്യയശാസ്ത്രസംവാദത്തിനും പഠനത്തിനും ഉള്ള വേദിയാണ് "പീപ്പിള്‍സ്സ് വാര്‍". സാങ്കേതികവിദ്യ എന്ത് തന്നെ ആയാലും അത് അടിസ്ഥാന ജനവിഭാഗത്തിന്‍റെ ഉന്നമനത്തിനു വേണ്ടിയായിരിക്കണം. ആ അര്‍ത്ഥത്തില്‍ പീപ്പിള്‍സ്സ് വാറും അടിസ്ഥാന ജനവിഭാഗത്തിന്‍റെ ഉന്നമനത്തിനു വേണ്ടിയുള്ള പോരാട്ടത്തിനു സാങ്കേതികവിദ്യ ഉപയോഗിക്കുന്നു !
ഖജനാവ് കൊള്ളയടിക്കുന്നവര്‍ക്ക് താക്കീതു നല്‍കാനുള്ള അവസരം
സാമ്രാജ്യത്വരാജ്യങ്ങള്‍ രൂക്ഷമായ സാമ്പത്തികക്കുഴപ്പത്തില്‍ മുങ്ങാന്‍ തുടങ്ങിയപ്പോള്‍ ഇവിടെ ഇന്ത്യയില്‍ പ്രധാനമന്ത്രിയും ധനമന്ത്രിയും പറഞ്ഞുകൊണ്ടിരുന്നത് ആ കുഴപ്പം ഇന്ത്യയെ ബാധിക്കില്ല എന്നായിരുന്നു. എന്നാല്‍ , കഴിഞ്ഞ മാസങ്ങളില്‍ ഇന്ത്യയുടെ ഉല്‍പാദനം, വിശേഷിച്ച് വ്യവസായ-നിര്‍മ്മാണ മേഖലകളില്‍ കുറഞ്ഞു. രൂപയുടെ കൈമാറ്റമൂല്യം ഇടിഞ്ഞിടിഞ്ഞ് സര്‍വകാല റെക്കോര്‍ഡിലെത്തി. വിലക്കയറ്റം അതിരൂക്ഷമായിത്തന്നെ തുടരുന്നു. എന്നിട്ടും ഇതിനൊന്നും പരിഹാരം കാണാനല്ല, അമേരിക്കന്‍ ആണവ റിയാക്ടര്‍ നിര്‍മ്മാതാക്കള്‍ക്ക് കൂടുതല്‍ ആനുകൂല്യങ്ങള്‍ നല്‍കാനും ചില്ലറ വ്യാപാരരംഗത്ത് ആഗോള കുത്തകകള്‍ക്ക് ചുമപ്പ് പരവതാനി വിരിക്കാനുമാണ് യുപിഎ സര്‍ക്കാര്‍ ധൃതി കൂട്ടിയത്. യുപിഎക്ക് നേതൃത്വം നല്‍കുന്ന കോണ്‍ഗ്രസ്തന്നെയാണ് കേരളത്തില്‍ യുഡിഎഫിനും നേതൃത്വം നല്‍കുന്നത്. ഇവിടെയും അവര്‍ ധൃതികാണിക്കുന്നത് ദുരിതം അനുഭവിക്കുന്ന ജനങ്ങള്‍ക്ക് ആശ്വാസം പകരാനല്ല, വന്‍കിടക്കാര്‍ക്ക് സൗജന്യം നല്‍കാനാണ്. ഗവണ്‍മെന്‍റിന് വലിയ ഭാരം ഉണ്ടാകാത്ത നിലയില്‍ ഇവിടെ പണം നിക്ഷേപിക്കുന്നതിന് വിദേശ മലയാളികളെ പ്രേരിപ്പിക്കാനല്ല, വലിയ സൗജന്യങ്ങള്‍ നല്‍കി വന്‍കിടക്കാരെ കേരളത്തിലേക്ക് ആനയിക്കാനാണ് ഉമ്മന്‍ചാണ്ടി-കുഞ്ഞാലിക്കുട്ടി പ്രഭൃതികള്‍ തിടുക്കംകൂട്ടുന്നത്.
കേന്ദ്രത്തില്‍നിന്ന് കേരളത്തിനു പ്രത്യേക പരിഗണന ലഭ്യമാക്കാന്‍ കേരള മന്ത്രിമാര്‍ ദല്‍ഹിയില്‍ ചെന്നുകണ്ട പ്രധാനമന്ത്രി അടക്കമുള്ള കേന്ദ്രമന്ത്രിമാര്‍ തങ്ങള്‍ക്ക് വാഗ്ദാനം നല്‍കി എന്ന് മുഖ്യമന്ത്രി പറയുന്നത് ഇതേവരെ ജലരേഖയായി തുടരുന്നു. പാലക്കാട് റെയില്‍വെ കോച്ച് ഫാക്ടറിയുടെ തറക്കല്ലിടല്‍ ഒക്ടോബറില്‍ നടക്കും എന്ന് പ്രഖ്യാപിച്ച മന്ത്രിയോട് നവംബര്‍ അവസാനമായിട്ടും അത് നടക്കാത്തതെന്താണ് എന്ന് മുഖ്യമന്ത്രി ചോദിച്ചതായി "മലയാള മനോരമ"പോലും റിപ്പോര്‍ട്ട് ചെയ്തില്ല. നിലമ്പൂരില്‍നിന്ന് രാജ്യറാണി എന്നപേരില്‍ തിരുവനന്തപുരത്തേക്ക് പുതിയ തീവണ്ടി എന്നത് ഷൊര്‍ണൂര്‍ മുതല്‍ അമൃത എക്സ്പ്രസില്‍ രാജ്യറാണി എന്ന ബോര്‍ഡുകൂടി തൂക്കി കേരളീയരെ വഞ്ചിക്കലായി മാറി.
കേരളത്തിലെ ജനങ്ങളെ കേന്ദ്ര സംസ്ഥാന ഗവണ്‍മെന്‍റുകള്‍ ചേര്‍ന്ന് ഇതില്‍പരം പറ്റിക്കാന്‍ ഇനി എന്തുണ്ട്? കേരളത്തില്‍ യുഡിഎഫ് അധികാരമേറ്റ ഉടനെ എല്‍ഡിഎഫ് ഗവണ്‍മെന്‍റ് നടപ്പാക്കിവന്ന ജനക്ഷേമ പരിപാടികളാകെ തകിടംമറിച്ചതിെന്‍റ അനന്തരഫലങ്ങളാണ് ഓരോദിവസം കഴിയുന്തോറും ജനങ്ങള്‍ക്ക് നേരിടേണ്ടി വരുന്നത്. വയനാട്ടിലും മറ്റ് ജില്ലകളിലും കര്‍ഷക ആത്മഹത്യകള്‍ ഉണ്ടാകാന്‍ കാരണം യുപിഎ, യുഡിഎഫ് സര്‍ക്കാരുകളുടെ കര്‍ഷകദ്രോഹ നടപടികളാണ്. നന്നായി പ്രവര്‍ത്തിച്ചുവന്ന പൊതുവിതരണ സംവിധാനം തകര്‍ത്തതുമൂലമാണ് പാവപ്പെട്ട ജനങ്ങള്‍ക്ക് അരിയടക്കമുള്ള നിത്യോപയോഗ സാധനങ്ങള്‍ കുറഞ്ഞവിലയ്ക്ക് കിട്ടാതെ വിലക്കയറ്റത്തിെന്‍റ ആഘാതം ഏല്‍ക്കേണ്ടിവന്നത്. സ്വകാര്യ ആശുപത്രികളുടെയും ഔഷധശാലക്കാരുടെയും കൊടും ചൂഷണത്തിന് രോഗികളെ വിധേയരാക്കുകയാണ് യുഡിഎഫ് സര്‍ക്കാര്‍ , മെഡിക്കല്‍ കോര്‍പ്പറേഷന്റെ പ്രവര്‍ത്തനം സ്തംഭിപ്പിച്ചുകൊണ്ടും സര്‍ക്കാര്‍ ആശുപത്രികളില്‍ ഉണ്ടായിരുന്ന ഡോക്ടര്‍മാരെ പിരിച്ചുവിട്ടു കൊണ്ടും ചെയ്തത്. വിദ്യാഭ്യാസ കാര്യത്തിലും ഇതുപോലത്തെ നടപടികളിലൂടെ വിദ്യാര്‍ത്ഥികളെയും അധ്യാപകരെയും സര്‍ക്കാര്‍ കണ്ണീര്‍ കുടിപ്പിക്കുന്നു.
മദ്യവില്‍പനയുടെ കാര്യത്തില്‍ രണ്ടു വഞ്ചിയിലും കാല്‍വെച്ചു നില്‍ക്കുന്ന നിലപാടാണ് യുഡിഎഫ് നേതൃത്വത്തിേന്‍റത്. തിരഞ്ഞെടുപ്പു പ്രകടനപത്രികയില്‍ ജനങ്ങളുടെയും ക്രിസ്തീയ സഭകളുടെയും മറ്റും കണ്ണില്‍ പൊടിയിടാന്‍ ചില വാഗ്ദാനങ്ങള്‍ എഴുതിവെച്ചു. പക്ഷേ, അധികാരത്തിലെത്തിയപ്പോള്‍ മദ്യരാജാക്കന്മാരുമായി ധാരണയുണ്ടാക്കി ബാറുകള്‍ ധാരാളമായി അനുവദിക്കാന്‍ കച്ചവടമുറപ്പിച്ചു. അത് സംബന്ധിച്ച് കോണ്‍ഗ്രസിലും യുഡിഎഫിലും എതിര്‍പ്പുണ്ടായപ്പോള്‍ ഒരു സബ്കമ്മിറ്റി ഉണ്ടാക്കി; ജനുവരിയില്‍ യോഗം ചേരാന്‍ തീരുമാനിച്ചു; അതിനുമുമ്പേ ആവശ്യക്കാര്‍ക്ക് ബാര്‍ അനുവദിക്കാനും. ഇപ്പോള്‍ നാനാ വിഭാഗങ്ങളില്‍നിന്നും എതിര്‍പ്പ് ശക്തമായപ്പോള്‍ ഒറ്റ ബാറും അനുവദിക്കില്ല എന്ന് മുഖ്യമന്ത്രിയുടെ പ്രഖ്യാപനമുണ്ടായി. കോടതിയെ മറയാക്കി 16 ബാര്‍ നല്‍കാന്‍ തീരുമാനിച്ചശേഷമാണത്രെ ഈ പ്രഖ്യാപനം. ഭരണസംവിധാനത്തില്‍ പോരായ്മയുണ്ട് എന്നും ജില്ലകളിലെ പൊതുജന സമ്പര്‍ക്ക പരിപാടി കഴിഞ്ഞാല്‍ അത് തിരുത്തുമെന്നും പറയുന്ന മുഖ്യമന്ത്രി തെന്‍റ നടപടികള്‍ സുതാര്യമാണെന്ന പ്രതീതി ജനങ്ങളില്‍ സൃഷ്ടിക്കാന്‍ ശ്രമിക്കുന്നു. സത്യമെന്താണ്?
ചട്ടവിരുദ്ധമായ കാര്യങ്ങളാണ് പൊതുജനസമ്പര്‍ക്ക പരിപാടിയില്‍ മുഖ്യമന്ത്രി ചെയ്യുന്നതെന്ന് ധനവകുപ്പ് പറഞ്ഞു കഴിഞ്ഞു. സത്യസന്ധനാണ് മുഖ്യമന്ത്രിയെങ്കില്‍ , അതോടെ പൊതുജന സമ്പര്‍ക്ക പരിപാടി അവസാനിപ്പിക്കേണ്ടതായിരുന്നു. പക്ഷേ, അദ്ദേഹത്തിന് ആര്‍ക്കൊക്കെയോ എന്തൊക്കെയോ ചട്ടവിരുദ്ധമായ ആനുകൂല്യങ്ങള്‍ നല്‍കണം. അവ നല്‍കിക്കഴിഞ്ഞാല്‍ താന്‍ ചട്ടം അനുസരിക്കുമെന്ന് പറയുന്ന മുഖ്യമന്ത്രിയില്‍നിന്നും അദ്ദേഹം നയിക്കുന്ന സര്‍ക്കാരില്‍നിന്നും ജനങ്ങള്‍ക്ക് എങ്ങനെ നീതി ലഭിക്കാനാണ്? സര്‍ക്കാര്‍ ഖജനാവ് കൊള്ളചെയ്യുന്നവര്‍ക്കും അതില്‍നിന്ന് കളവ് നടത്തുന്നവര്‍ക്കും കൂട്ടുനില്‍ക്കുന്ന ഈ മുഖ്യമന്ത്രിയെയും സര്‍ക്കാരിനെയും അധികാരഭ്രഷ്ടരാക്കാനുള്ള ആദ്യത്തെ അവസരമാണ് പിറവം നിയോജക മണ്ഡലത്തിലെ ഉപതിരഞ്ഞെടുപ്പില്‍ വോട്ടര്‍മാര്‍ക്കുമുമ്പില്‍ അടുത്തുതന്നെ വരാന്‍പോകുന്നത്. ആ വിലയേറിയ സമ്മതിദാനാവകാശം വിവേകപൂര്‍വ്വം വിനിയോഗിക്കാന്‍ അവിടത്തെ വോട്ടര്‍മാരെ കാര്യകാരണസഹിതം ഉദ്ബുദ്ധരാക്കേണ്ട ചുമതല ഇന്നാട്ടിലെ പ്രബുദ്ധരായ ജനങ്ങള്‍ ഏറ്റെടുക്കേണ്ടതുണ്ട്.
ഇന്‍ഡ്യയില്‍ വിപ്ളവമുണ്ടാകുവാന്‍ ഭൌതിക സാഹചര്യം വളരുന്നതോടൊപ്പം ആ ഭൌതിക സാഹചര്യത്തെ വിപ്ളവമാക്കി മാറ്റുവാനുള്ള ബോധത്തിന്റെ വളര്‍ച്ചയും സംഘടനാപരമായ കഴിവും നേതൃത്വവും സമൂഹത്തില്‍ ഉണ്ടാകുന്നതോടുകൂടി മാത്രമേ വിപ്ളവവും ഉണ്ടാകുകയുള്ളു. ഇന്‍ഡ്യയില്‍ ഭൌതിക സാഹചര്യം വളര്‍ന്നുവന്നിട്ടില്ലയെന്നു പറയാന്‍ ആര്‍ക്കും സാധിക്കുകയില്ല. ഇന്‍ഡ്യന്‍ കര്‍ഷരുടെ അവസ്ഥ ദുരിതപൂര്‍ണ്ണമാകുകയും അവരുടെ പ്രതിഷേധങ്ങള്‍ ഏങ്ങുമെത്താതെ വരികയും ചെയ്യുന്നത് അവരെ ആത്മഹത്യയിലേക്ക് കൊണ്ടെത്തിച്ചിരിക്കുന്നു. ഒരു മിനിറ്റില്‍ ഇന്‍ഡ്യയില്‍ ജനിച്ച കുട്ടികളുടെ കണക്കെടുക്കുന്നതുപോലെ ഒരു മിനിറ്റില്‍ ഇന്‍ഡ്യയില്‍ ആത്മഹത്യചെയ്യുന്ന കര്‍ഷകരുടെ കണക്കും എടുക്കുന്നതിലേക്ക് നാം ഏത്തപ്പെട്ടിരിക്കുന്നു.  ബൂര്‍ഷ്വാ വിപ്ളവത്തിന്റെ പ്രാഥമിക കടമകള്‍പോലും ഇന്ന് ഇന്‍ഡ്യയില്‍ നടന്നിട്ടില്ല.  ജാതി വ്യവസ്ഥകള്‍ കൂടുതല്‍ പച്ചയായി നില്‍ക്കുന്നു..  വിദേശ മൂലധനത്തിനും വിദേശ കുത്തകകള്‍ക്കും വേണ്ടി ഇന്‍ഡ്യന്‍ സമ്പത്ത് വ്യവസ്ഥയും വിപണിയും തുറന്നിടുന്നു. ഇന്‍ഡ്യന്‍ ജുഡീഷ്യറിയും സംശയത്തിനതീതരല്ല. ഇന്‍ഡ്യയിലെ വന്‍കിട ബൂര്‍ഷ്യാസി ഭരണാധികാരത്തെ അവരുടെ നയം നടപ്പിലാക്കാന്‍ ഉപയോഗിക്കുന്നു. ഈ നയം നടപ്പിലാക്കുന്ന നേതാക്കന്‍മാരെ ജനം തെരുവില്‍ തല്ലുന്ന അവസ്ഥ ആവര്‍ത്തിക്കുന്നു. ഈ വളര്‍ന്നു വന്ന ഭൌതിക സാഹചര്യത്തെ വിപ്ളവമാക്കി മാറ്റാന്‍ വിവിധ പരിപാടികളില്‍ ഉച്ചു നില്‍ക്കുന്ന കമ്മ്യൂണിസ്റ് ഗ്രൂപ്പുകള്‍ പ്രത്യയശാസ്ത്ര ശാഠ്യം വെടിഞ്ഞ് ആശയ സമന്വയത്തിലൂടെ ഒരു  പ്രത്യയശാസ്ത്രരേഖ തയ്യാറാക്കി ഒരു പൊതു പ്ളാറ്റ്ഫോം ഉണ്ടാക്കിയാല്‍ മാത്രമേ ഇന്‍ഡ്യന്‍ ജനതയെ വിപ്ളവത്തിന്റെ പാതയിലേക്ക് നയിക്കാന്‍ സാധിക്കു.
കിഷന്‍ജി ചുവന്ന ഇന്ത്യ സ്വപ്നം കണ്ട പോരാളി
അവ്യക്തമായ ശബ്ദം, ദുര്‍ബലമായ ശരീരം, തലയാകെ മറയ്ക്കുന്ന സ്‌കാര്‍ഫ്, തോളില്‍ എപ്പോഴും തൂങ്ങുന്ന എ കെ-47 തോക്ക് - ഇതായിരുന്നു ഇന്ത്യന്‍ ഭരണകൂടങ്ങളെ വിറപ്പിച്ച മാവോവാദികളുടെ പൊതുമുഖമായി പുറംലോകം കണ്ട കിഷന്‍ജി. മൂന്ന് ദശകം നീണ്ട ഒളിപ്പോര്‍യുദ്ധത്തിലൂടെ ഇന്ത്യന്‍ ഭരണകൂടത്തിനും ഒട്ടേറെ സംസ്ഥാനങ്ങള്‍ക്കും തലവേദനയും സുരക്ഷാപ്രശ്‌നവുമായ കിഷന്‍ജിയുടെ മരണം ഒടുവില്‍ യാഥാര്‍ഥ്യമായി. മാധ്യമങ്ങള്‍ക്ക് മുഖം കൊടുക്കാതെ, എന്നാല്‍ എപ്പോഴും മാധ്യമങ്ങളോട് സൗഹൃദം കാട്ടി, ഈ വിപ്ലവനേതാവ്. നിരന്തരം വാര്‍ത്തകളില്‍ ഇടം പിടിച്ച് സംഘടനയുടെ നയവും ആശയവും വ്യക്തമാക്കിയും സര്‍ക്കാറുകളുമായി വിലപേശിയും ഇന്ത്യയുടെ അധികാരത്തിലേക്ക് രക്തരൂഷിതപാത വെട്ടിത്തുറക്കാന്‍ പോരാടിയ സംഘടനയുടെ മുഖമായി അദ്ദേഹം.
ചുവന്നഇന്ത്യയെ സ്വപ്നം കണ്ട ആന്ധ്രക്കാരനായിരുന്നു കിഷന്‍ജിയും. അടിയന്തരാവസ്ഥകാലത്ത് ഒളിവില്‍പോവേണ്ടിവന്നപ്പോഴാണ് കിഷന്‍ജി മാവോവാദി നേതാക്കളുമായി സൗഹൃദം സ്ഥാപിക്കുന്നത്. 1980-ല്‍ പീപ്പിള്‍സ് വാര്‍ ഗ്രൂപ്പ് സ്ഥാപിക്കുന്നതില്‍ നേതൃത്വപരമായ പങ്കുവഹിച്ച അദ്ദേഹം ആന്ധ്രയിലെ തെലങ്കാന, ദണ്ഡകാരണ്യ മേഖലയിലെ പ്രവര്‍ത്തനങ്ങളുടെ ചുമതലക്കാരനായി. തൊണ്ണൂറുകളില്‍ ബിഹാറിലേക്ക് പ്രവര്‍ത്തനകേന്ദ്രം മാറ്റി. ശക്തമായ വിയോജിപ്പുകള്‍ക്കിടയിലും പീപ്പിള്‍സ് വാര്‍ഗ്രൂപ്പിനെയും മാവോയിസ്റ്റ് കമ്യൂണിസ്റ്റ് സെന്റര്‍ ഓഫ് ഇന്ത്യയെയും ലയിപ്പിച്ച് 2004-ല്‍ കമ്യൂണിസ്റ്റ് പാര്‍ട്ടി ഓഫ് ഇന്ത്യ (മാവോയിസ്റ്റ്) സ്ഥാപിക്കുന്നതില്‍ വലിയ പങ്കാണ് കിഷന്‍ജിക്കുണ്ടായിരുന്നത്. ഇതേത്തുടര്‍ന്ന് പശ്ചിമബംഗാളിലെ ആദിവാസിമേഖലയിലേക്ക് പ്രവര്‍ത്തനം പറിച്ചുനട്ട കിഷന്‍ജി തന്റെ തീവ്രമുഖവും അധികാരാഭിമുഖ്യവും പ്രകടമാക്കാന്‍ തുടങ്ങി. തനിക്കിഷ്ടമില്ലാത്തവരെ സംഘടനയില്‍നിന്ന് പുറത്താക്കിയും ഒതുക്കിയും വിപ്ലവസംഘടനയെ സ്വന്തം വരുതിയിലാക്കിയെന്ന് ആരോപണമുയര്‍ന്നു. എങ്കിലും സൈന്യത്തിനും സര്‍ക്കാര്‍ സംവിധാനങ്ങള്‍ക്കും നേരെയുണ്ടായ രക്തരൂഷിത ആക്രമണങ്ങളില്‍ ഓരോ തവണ രാജ്യം ഞെട്ടുമ്പോഴും ലോകം കിഷന്‍ജിയുടെ വാക്കുകള്‍ക്കാണ് കാതോര്‍ത്തത്.
എന്തൊക്കെ വിമര്‍ശനമുണ്ടായാലും ഗണപതിക്കുപിന്നില്‍ സംഘടനയിലെ രണ്ടാമനായി, അനിഷേധ്യനേതാവായി മാറിയിരുന്നു കിഷന്‍ജി. 2010-ല്‍ 24 സൈനികര്‍ വധിക്കപ്പെട്ട ബംഗാളിലെ സില്‍ദക്യാമ്പ് ആക്രമണത്തിന്റെ ഉത്തരവാദിത്വം കിഷന്‍ജി ഏറ്റെടുത്തു. ഇത് തങ്ങളുടെ സമാധാനവേട്ടയെന്ന് വിശേഷിപ്പിച്ച് മാവോവാദികള്‍ക്കെതിരെ സര്‍ക്കാര്‍ പ്രഖ്യാപിച്ച 'ഹരിതവേട്ട' യെ വെല്ലുവിളിച്ചു. ഭീകരവാദികളേക്കാള്‍ അപകടകാരികളെന്ന് വിളിച്ച് സര്‍ക്കാര്‍ ആക്രമണം ശക്തമാക്കിയപ്പോഴും കിഷന്‍ജി പലകേന്ദ്രങ്ങളില്‍ നിന്നായി മാധ്യമപ്രവര്‍ത്തകരോട് സംസാരിച്ചു. സൈന്യത്തിനും അധികൃതര്‍ക്കുമെതിരെ കുഴിബോംബ് പാകിയും ഒളിയാക്രമണം നടത്തിയും ഭീതി പരത്തിയ സംഘടനയുടെ യുദ്ധതന്ത്രം ആക്രമിച്ച് പിന്‍മാറുകയെന്നതായിരുന്നു. ആധുനിക ആയുധങ്ങളും പ്രയോഗത്തില്‍ വരുത്തിയതില്‍ മുമ്പിലാണ് ഇവര്‍. 22000-ത്തോളം പോരാളികളാണ് ഈ സൈനികത്തലവനുകീഴില്‍ ചുവന്ന പ്രഭാതം സ്വപ്നം കണ്ട് ജീവിതം നല്‍കി നിലയുറപ്പിച്ചിരിക്കുന്നത്.
സമാധാന ചര്‍ച്ചകള്‍ക്ക് സന്നദ്ധത അറിയിച്ച് പ്രസ്താവന അടിക്കടിയിറക്കാറുണ്ടെങ്കിലും ആയുധം താഴെവെക്കില്ലെന്ന കിഷന്‍ജിയുടെ കര്‍ക്കശനിലപാട് ഇതിന് വിഘാതമായി. ബംഗാളിലെ ലാല്‍ഗഢ് പ്രവര്‍ത്തനകേന്ദ്രമാക്കി ചുരുക്കിയെങ്കിലും മാവോവാദികളുടെ ദേശീയ മുഖമായി നിലയുറപ്പിച്ചു.
കഴിഞ്ഞവര്‍ഷം ആക്രമണത്തില്‍ കൊല്ലപ്പെട്ടെന്നും പരിക്കേറ്റെന്നുമുള്ള വാര്‍ത്ത പരന്നതിനു പിന്നാലെ കിഷന്‍ജി മുന്നേറ്റ നിരയില്‍ നിന്ന് അപ്രത്യക്ഷനായി. ഈ പിന്‍വാങ്ങല്‍പോലും മാവോവാദി സംഘടനയുടെ ഭാവി നിലനില്‍പ്പിനെച്ചൊല്ലി സംശയങ്ങള്‍ക്ക് ഇടയാക്കിയിരുന്നു. അത്രമേല്‍ അഭേദ്യമായിരുന്നു കിഷന്‍ജിയും സംഘടനയും തമ്മിലുള്ള ബന്ധം. കിഷന്‍ജിയുടെ അന്ത്യം പ്രസ്ഥാനത്തിന് കനത്ത തിരിച്ചടിയാവുമെന്ന് ഉറപ്പ്.
ആര്‍ക്കും മാപ്പുനല്‍കാന്‍ തയ്യാറുള്ള മൃദുല ഹൃദയനായാണ് കിഷന്‍ജി സ്വയം വിശേഷിപ്പിക്കാറ്.തന്നെ വധിക്കുക അത്ര എളുപ്പമല്ലെന്ന് എപ്പോഴും വീരവാദം മുഴക്കാറുണ്ട് കിഷന്‍ജി. തന്റെ മുഖം പരസ്യപ്പെടുത്താതെയുള്ള മൂന്ന് പതിറ്റാണ്ട് നീണ്ട ഒളിവുജീവിതവും കടുത്ത മാവോപ്രത്യയശാസ്ത്രത്തില്‍ അടിയുറച്ച് ജീവന്‍ പണയം വെച്ച് സുരക്ഷാകവചമൊരുക്കിയ സഖാക്കളുമാവാം ഈ അവകാശവാദത്തിനുപിന്നിലുണ്ടായിരുന്നത്. എന്നാല്‍, ലോകം കണ്ട പല സായുധവിപ്ലവകാരികളെയുംപോലെ മുന്നില്‍നിന്ന് വെടിയേറ്റ് വീഴാന്‍ തന്നെയായിരുന്നു അദ്ദേഹത്തിന്റെയും വിധി.
നീതിനിഷേധത്തിനിരയായി തുറുങ്കിലടയ്ക്കപ്പെട്ട സിപിഐ എം സംസ്ഥാന കമ്മിറ്റി അംഗം എം വി ജയരാജന്‍ ജയില്‍ മോചിതനായി. ഒമ്പത് ദിവസമായി പൂജപ്പുര സെന്‍ട്രല്‍ ജയിലിലായിരുന്ന ജയരാജന്‍ സുപ്രീംകോടതി ജാമ്യം അനുവദിച്ചതിനെതുടര്‍ന്ന് ബുധനാഴ്ച വൈകിട്ടാണ് പുറത്തിറങ്ങിയത്. മണിക്കൂറുകളോളം ജയിലിനുമുന്നില്‍ കാത്തിരുന്ന ആയിരങ്ങളുടെ ആവേശത്തിലേക്കാണ് ജയില്‍മോചിതനായി ജയരാജന്‍ പുറത്തിറങ്ങിയത്. മൂന്നരയോടെ ഹൈക്കോടതിയില്‍നിന്ന് ജാമ്യ ഉത്തരവുമായി പ്രത്യേക ദൂതന്‍ ജയിലില്‍ എത്തി. മുക്കാല്‍ മണിക്കൂറിനകം നടപടികള്‍ പൂര്‍ത്തിയാക്കി. വൈകിട്ട് 4.15ന് ജയരാജന്‍ ജയിലില്‍നിന്ന് പുറത്തെത്തി. പുജപ്പുര മൈതാനം വരെ തോളിലേറ്റി നീങ്ങിയ വന്‍ ജനാവലി, നിയമവ്യവസ്ഥ അട്ടിമറിക്കാന്‍ ആരെയും അനുവദിക്കില്ലെന്ന് ഒരേസ്വരത്തില്‍ പ്രഖ്യാപിച്ചു. എംഎല്‍എമാരായ വി ശിവന്‍കുട്ടി, കെ വി അബ്ദുള്‍ ഖാദര്‍ എന്നിവര്‍ക്കൊപ്പമാണ് ജയരാജന്‍ ജയിലിനുപുറത്തേക്ക് വന്നത്. ഹൈക്കോടതി ഉത്തരവുമായി വന്ന കാര്‍ കരുനാഗപ്പള്ളിയില്‍ അപകടത്തില്‍പ്പെട്ടത് ജയില്‍ മോചനത്തിന് അല്‍പ്പസമയത്തെ കാലതാമസമുണ്ടാക്കി.
ജയരാജന്‍ ജയില്‍മോചിതനാകുന്നതറിഞ്ഞ് രാവിലെ മുതല്‍ ജില്ലയുടെ വിവിധ ഭാഗങ്ങളില്‍നിന്നും ജനങ്ങള്‍ ജയില്‍ പരിസരത്ത് എത്തിക്കൊണ്ടിരുന്നു. പകല്‍ 11ന് ജയില്‍ മോചിതനാകുമെന്ന പ്രതീക്ഷയിലായിരുന്നു ഇത്. എന്നാല്‍ , ജാമ്യഉത്തരവ് നേരിട്ട് എത്തിക്കേണ്ടതിനാല്‍ മോചനം വൈകുന്നേരത്തേക്ക് നീണ്ടു. മൂന്ന് മണിയായപ്പോഴേക്കും ജയില്‍ പരിസരത്ത് ജനങ്ങള്‍ തിങ്ങിനിറഞ്ഞു. ജയിലിന്റെ പ്രധാന ഗേറ്റ് മുതല്‍ പൂജപ്പുര മൈതാനം വരെ ആയിരങ്ങള്‍ ജയരാജനെ വരവേറ്റു. പൂജപ്പുര മൈതാനത്തില്‍ ആവേശം അലകടലാക്കിയ ജനാവലിയെ അഭിവാദ്യംചെയ്ത് ജയരാജന്‍ പൊതുസമ്മേളനവേദിയിലേക്ക് നീങ്ങി. ഇവിടത്തെ സ്വീകരണസമ്മേളനത്തില്‍ വി ശിവന്‍കുട്ടി എംഎല്‍എ സിപിഐ എം ജില്ലാ കമ്മിറ്റിക്കുവേണ്ടി സ്വീകരിച്ചു. തുടര്‍ന്ന് ജീവിതത്തിന്റെ നാനാതുറയില്‍നിന്നുള്ളവര്‍ പുഷ്പകിരീടവും രക്തഹാരങ്ങളും അണിയിച്ചു. യുവാക്കളും വിദ്യാര്‍ഥികളും തൊഴിലാളികളും അധ്യാപകരും സര്‍ക്കാര്‍ ജീവനക്കാരുമുള്‍പ്പെടെ മൈതാനത്ത് ഒഴുകിയെത്തി.
ജുഡീഷ്യറിയോടല്ല തന്റെ പോരാട്ടമെന്ന് സ്വീകരണത്തിന് നന്ദി രേഖപ്പെടുത്തി ജയരാജന്‍ പറഞ്ഞു. ജനാധിപത്യത്തില്‍ ജനങ്ങളാണ് യജമാനന്മാര്‍ . ജനകീയ കോടതിയില്‍ പോരാട്ടം തുടരും. സഞ്ചാരസ്വാതന്ത്ര്യം ഉറപ്പാക്കി പാതയോരങ്ങളില്‍ പ്രതിഷേധിക്കാനും പൊതുയോഗം ചേരാനും മതപരമായ ഘോഷയാത്ര നടത്താനുമുള്ള സ്വാതന്ത്ര്യത്തിനായുള്ള പോരാട്ടത്തില്‍നിന്ന് പിന്നോട്ടുപോകില്ലെന്നും ജയരാജന്‍ പറഞ്ഞു. സി ജയന്‍ബാബു സ്വാഗതം പറഞ്ഞു. സ്വീകരണത്തിനുശേഷം ജയരാജന്‍ എ കെ ജി സെന്ററിലെത്തി. രാത്രി എട്ടേമുക്കാലിന് മംഗലാപുരം എക്സ്പ്രസില്‍ കണ്ണൂരിലേക്ക് പോയി.
ജയില്‍ മോചിതനാകുന്നതിന് തൊട്ടുമുമ്പ് എല്‍ഡിഎഫ് കണ്‍വീനര്‍ വൈക്കം വിശ്വന്‍ , സിപിഐ എം കേന്ദ്ര കമ്മിറ്റി അംഗം പി കെ ശ്രീമതി, സംസ്ഥാന സെക്രട്ടറിയറ്റ് അംഗം ആനത്തലവട്ടം ആനന്ദന്‍ , മുന്‍ സ്പീക്കര്‍ കെ രാധാകൃഷ്ണന്‍ , സാജുപോള്‍ , കെ കുഞ്ഞിരാമന്‍ എംഎല്‍എ (ഉദുമ) തുടങ്ങിയവര്‍ ജയരാജനെ സന്ദര്‍ശിച്ചു. ജയരാജനെ ജയില്‍മോചിതനാക്കാനുള്ള നടപടികള്‍ ബുധനാഴ്ച രാവിലെയാണ് ഹൈക്കോടതിയില്‍ ആരംഭിച്ചത്. അദ്ദേഹത്തിന്റെ അഭിഭാഷകന്‍ എം ശശീന്ദ്രന്‍ സുപ്രീംകോടതിവിധിയും ബോണ്ട്രേഖകളും രജിസ്ട്രാര്‍ ജനറല്‍ എ വി രാമകൃഷ്ണപിള്ളയ്ക്ക് രാവിലെ 10ന് കൈമാറി. ജയരാജന്‍ ഒപ്പുവയ്ക്കേണ്ട രേഖകള്‍ പ്രത്യേകദൂതന്‍ മുഖേന ഹൈക്കോടതി പൂജപ്പുര സെന്‍ട്രല്‍ ജയിലിലേക്ക് അയക്കുകയായിരുന്നു. നവംബര്‍ എട്ടിനാണ് ജയരാജനെ ഹൈക്കോടതി ആറുമാസത്തെ തടവിനും രണ്ടായിരം രൂപ പിഴയടയ്ക്കാനും ശിക്ഷിച്ചത്. അപ്പീല്‍ നല്‍കുന്നതുവരെ ജാമ്യം നല്‍കാന്‍ പോലും ഹൈക്കോടതി കൂട്ടാക്കിയില്ല. തുടര്‍ന്ന് ജയിലില്‍ക്കിടന്നാണ് സുപ്രീംകോടതിയില്‍ അപ്പീല്‍ നല്‍കിയത്. ജാമ്യം നിഷേധിക്കുകയും മോശമായ പദപ്രയോഗങ്ങള്‍ നടത്തുകയും ചെയ്ത ഹൈക്കോടതി നടപടിയെ സുപ്രീംകോടതി രൂക്ഷമായ ഭാഷയിലാണ് വിമര്‍ശിച്ചത്.
2ജി: നഷ്ടം 1.76 ലക്ഷം കോടി തന്നെ- സിഎജി
2 ജി സ്പെക്ട്രം അഴിമതിയില്‍ രാജ്യത്തിന് നഷ്ടമായത് 1.76 ലക്ഷം കോടി രൂപ തന്നെയാണെന്ന് കംപ്ട്രോളര്‍ ആന്‍ഡ് ഓഡിറ്റര്‍ ജനറല്‍ വിനോദ്റായ്. നഷ്ടം കുറച്ചു കാണിച്ച് പ്രചരിക്കുന്ന കണക്കുകള്‍ തെറ്റാണെന്ന് സംയുക്തപാര്‍ലമെന്ററി സമിതി മുമ്പാകെ ഹാജരായി തെളിവുനല്‍കവെ അദ്ദേഹം പറഞ്ഞു.
2 ജി അഴിമതിയില്‍ ശരിയായ നഷ്ടം 2645 കോടി രൂപ മാത്രമാണെന്നും 1.76 ലക്ഷം കോടിയെന്നത് ഊഹക്കണക്കാണെന്നുമായിരുന്നു സര്‍ക്കാര്‍തലത്തില്‍ നടത്തിയ പ്രചരണം. എന്നാല്‍ സിഎജിയുടെ അന്തിമ റിപ്പോര്‍ട്ടില്‍ പറഞ്ഞതുപോലെ 1.76 ലക്ഷം കോടി രൂപയാണ് നഷ്ടമെന്ന് വിനോദ്റായ് വിശദീകരിച്ചു. പി സി ചാക്കോ ചെയര്‍മാനായ സംയുക്തപാര്‍ലന്റെറി സമിതി മുമ്പാകെ ഹാജരായ വിനോദ്റായിക്കൊപ്പം ഡെപ്യൂട്ടി സിഎജി രേഖ ഗുപ്തയുമുണ്ടായിരുന്നു. താന്‍ തെളിവു നല്‍കുമ്പോള്‍ പോസ്റ്റല്‍ ആന്‍ഡ് ടെലികമ്യൂണിക്കേഷന്‍ ഓഡിറ്റ് ഡയറക്ടര്‍ ജനറല്‍ ആയിരുന്ന ആര്‍ പി സിങ്ങിന്റെ സാന്നിധ്യമുണ്ടാകണമെന്ന് വിനോദ്റായ് ജെപിസി ചെയര്‍മാനോട് അഭ്യര്‍ഥിച്ചിരുന്നു. 2 ജി ഇടപാടില്‍ 1.76 കോടി നഷ്ടമുണ്ടായെന്നത് ഊഹമാണെന്ന് ആര്‍ പി സിങ് തിങ്കളാഴ്ച വാദിച്ചിരുന്നു. കോണ്‍ഗ്രസ് നേതാവ് ദിഗ്വിജയ്സിങ്ങും ബിജെപി നേതാവ് മുരളീമനോഹര്‍ ജോഷിയും സിഎജിയെ സ്വാധീനിച്ചെന്ന ആരോപണവും വിനോദ്റായ് നിഷേധിച്ചു. റിപ്പോര്‍ട്ട് തയ്യാറാക്കിയത് തന്റെ ഓഫീസില്‍ വച്ചാണെന്നും മറിച്ചുള്ള വാദങ്ങള്‍ അടിസ്ഥാനരഹിതമാണെന്നും സിഎജി പറഞ്ഞു.
സ: ജയരാജന്‍ ജയില്‍ മോചിതനായി
കോടതിയലക്ഷ്യക്കേസില്‍ സുപ്രീംകോടതി ജാമ്യം അനുവദിച്ച സിപിഐ എം സംസ്ഥാനകമ്മിറ്റിയംഗം എം വി ജയരാജന്‍ ജയില്‍ മോചിതനായി. ബുധനാഴ്ച വൈകിട്ട് 4.15 നാണ് ജാമ്യത്തിനുള്ള നടപടിക്രമങ്ങള്‍ പൂര്‍ത്തിയാക്കി അദ്ദേഹം പൂജപ്പുര ജയിലിനു പുറത്തിറങ്ങിയത്. മൂന്ന് മണിയോടെയാണ് ഹൈക്കോടതി ഉത്തരവുമായെത്തിയ വാഹനം പൂജപ്പുരയിലെത്തിയത്. ജയരാജനെ സ്വീകരിക്കാന്‍ ജയിലിന് പുറത്ത് ആയിരങ്ങള്‍ അണിചേര്‍ന്നിരുന്നു. ജയിലിന് വാതിലിനു പുറത്ത് കടന്ന അദ്ദേഹത്തിന് ആവേശോജ്ജ്വലമായ സ്വീകരണമാണ് പാര്‍ട്ടി പ്രവര്‍ത്തകര്‍ നല്‍കിയത്. കേന്ദ്ര കമ്മറ്റി അംഗങ്ങളായ പി കെ ശ്രീമതിയും വൈക്കം വിശ്വനും ജയിലിലെത്തി ജയരാജനെ സന്ദര്‍ശിച്ചു. ജയില്‍ മോചനത്തിന് ശേഷം പുത്തരിക്കണ്ടം ജയരാജന് സ്വീകരണമുണ്ട്. സ്വീകരണ പൊതുയോഗത്തില്‍ സിപിഐഎമ്മിന്റെ പ്രമുഖനേതാക്കള്‍ സംസാരിക്കും.
ജയരാജന് സ്വാഭാവികനീതി നിഷേധിച്ചുകൊണ്ടുള്ള ഹൈക്കോടതിവിധിയെ സുപ്രീംകോടതി കടുത്തഭാഷയില്‍ വിമര്‍ശിച്ചിരുന്നു. ബുധനാഴ്ച രാവിലെ തന്നെ സുപ്രീം കോടതിയുശട ഉത്തരവിന്റെ പകര്‍പ്പ് ഹാജരാക്കി ഹൈക്കോടതിയില്‍ പിഴയൊടുക്കിയിരുന്നു.
ജയരാജനെ ജാമ്യത്തില്‍ വിട്ട ഉത്തരവുമായി കൊച്ചിയില്‍ നിന്നും തിരുവനന്തപുരത്തേക്ക് പോയ വാഹനം അപകടത്തില്‍ പെട്ടു. കരുനാഗപ്പള്ളിയ്ക്കടുത്ത് വാഹനം സ്കൂട്ടറിലിടിച്ചു. സ്കൂട്ടര്‍ യാത്രക്കാരന് നിസാരപരിക്കേറ്റു. പരിക്കേറ്റയാളെ കരുനാഗപ്പള്ളിയിലെ ആശുപത്രിയിലേക്ക് കൊണ്ടുപോകും വഴി ഡ്രൈവര്‍ അജയന്(40) ബോധം നഷ്ടപ്പെട്ട് കാര്‍ നിയന്ത്രണം വിട്ട് മറ്റ് രണ്ട് വാഹനത്തിലിടിക്കുകയായിരുന്നു. അജയനെ ആശുപത്രയില്‍ പ്രവേശിപ്പിച്ച ശേഷം മറ്റൊരു കാറിലാണ് ഉത്തരവുമായി പോയത്.
ജനാധിപത്യ സംവിധാനത്തില്‍ എല്ലാവരും വിമര്‍ശവിധേയരാണെന്നും നീതിതേടിയുള്ള പോരാട്ടത്തില്‍ പൗരന്റെ അവസാന അഭയകേന്ദ്രം ജുഡീഷ്വറിയാണെന്നും സ്വീകരണയോഗത്തില്‍ ജയരാജന്‍ പറഞ്ഞു. ലോകത്താകെ തെരുവുകളില്‍ ജനകീയ പോരാട്ടം ശക്തിപ്പെടുന്ന അവസ്ഥയാണ് നിലനില്‍ക്കുന്നത്. കോണ്‍ഗ്രസ് ഭരിക്കുന്ന ഡല്‍ഹിയില്‍ അണ്ണാ ഹസാരെമാര്‍ക്ക് തെരുവില്‍ പ്രതിഷേധിക്കാന്‍ അവസരമുള്ളപ്പോള്‍ ഗാന്ധി ശിഷ്യന്‍മാര്‍ ഭരിക്കുന്ന കേരളത്തില്‍ പാതയോരത്ത് പ്രതിഷേധിക്കാന്‍ അവസരമില്ല. ഉമ്മന്‍ചാണ്ടിയ്ക്ക് ആര്‍ജവമുണ്ടെങ്കില്‍ പാതയോരയോഗം നിരോധിച്ച കോടതിനടപടിക്കെതിരെ നിയമസഭ പാസാക്കിയ നിയമം നടപ്പിലാക്കണം. ജനങ്ങളാണ് അന്തിമവിധികര്‍ത്താക്കളെന്നും അദ്ദേഹം കൂട്ടിച്ചേര്‍ത്തു.
നീതിന്യായവ്യവസ്ഥയുടെ അതിര്‍വരമ്പുകള്‍ ലംഘിച്ച ഹൈക്കോടതി വിധിക്കെതിരെ സുപ്രീംകോടതി പുറപ്പെടുവിച്ച ഉത്തരവ് പാതയോരയോഗങ്ങള്‍ നിരോധിച്ച കാര്യത്തില്‍ ഒളിച്ചുകളിക്കുന്ന യുഡിഎഫ് സര്‍ക്കാരിനും പ്രഹരമായി. കേസില്‍ സംസ്ഥാന സര്‍ക്കാരിനെ സുപ്രീംകോടതി കക്ഷിചേര്‍ത്തതോടെ ഉമ്മന്‍ചാണ്ടിയും യുഡിഎഫ് നേതാക്കളും നിലപാട് വ്യക്തമാക്കാന്‍ നിര്‍ബന്ധിതരാകുന്നു. പാതയോരയോഗങ്ങള്‍ തടഞ്ഞതിനെതിരെ എല്‍ഡിഎഫ് ഭരണത്തില്‍ നിയമസഭയില്‍ കൊണ്ടുവന്ന ബില്ലിനെ അനുകൂലിച്ച യുഡിഎഫ് ഇപ്പോള്‍ കോടതിക്കൊപ്പമാണ്. പൗരാവകാശങ്ങള്‍ നിഷേധിക്കുന്ന ഉത്തരവ് വാശിയോടെ നടപ്പാക്കുന്ന ഉമ്മന്‍ചാണ്ടി മന്ത്രി ടി എം ജേക്കബ്ബിന് ആദരാഞ്ജലിയര്‍പ്പിച്ച് യോഗം സംഘടിപ്പിച്ചവര്‍ക്കെതിരെയും കേസെടുത്തു.
ജയരാജനെ ശിക്ഷിച്ച് ഉടനടി ജയിലിലടച്ചപ്പോള്‍ ഉമ്മന്‍ചാണ്ടി അടക്കമുള്ള യുഡിഎഫ് നേതാക്കള്‍ നിയമവ്യവസ്ഥയുടെ പ്രാധാന്യത്തെക്കുറിച്ച് വാചാലരായി. നിയമം അനുസരിക്കാന്‍ എല്ലാവരും ബാധ്യസ്ഥരാണെന്ന് ഉമ്മന്‍ചാണ്ടിയും കൂട്ടരും അവരെ തുണയ്ക്കുന്ന മാധ്യമങ്ങളും ഉപദേശിച്ചു. എന്നാല്‍ , ജയരാജന് സ്വാഭാവികനീതി നിഷേധിക്കപ്പെട്ടു എന്നാണ് യുഡിഎഫ് നേതൃത്വം ഒഴികെ സംസ്ഥാനത്തെ ജനാധിപത്യവിശ്വാസികളും നിയമജ്ഞരും ഒരേസ്വരത്തില്‍ പറഞ്ഞത്. ഭരണഘടന ഉറപ്പുനല്‍കുന്ന മൗലികാവകാശങ്ങളുടെ നിഷേധം ജനാധിപത്യസംവിധാനങ്ങളെ ദുര്‍ബലപ്പെടുത്തുമെന്ന് സിപിഐ എം ചൂണ്ടിക്കാണിച്ചപ്പോള്‍ ജുഡീഷ്യറിയെ ഭീഷണിപ്പെടുത്തുന്നതായി ഉമ്മന്‍ചാണ്ടിയും യുഡിഎഫും ചില മാധ്യമങ്ങളും ആക്ഷേപിച്ചു. തിങ്കളാഴ്ച ഹൈക്കോടതിക്കുസമീപം അലയടിച്ച നിശ്ശബ്ദപ്രതിഷേധം കോടതിയോടുള്ള വെല്ലുവിളിയായാണ് യുഡിഎഫ് നേതാക്കള്‍ വിശേഷിപ്പിച്ചത്. ജയരാജന് സ്വാഭാവികനീതി നിഷേധിക്കപ്പെട്ടതായി ഏറ്റവുമൊടുവില്‍ സുപ്രീംകോടതിയും വ്യക്തമാക്കിയിരിക്കുന്നു. ഹൈക്കോടതി ഉത്തരവിലെ മൗലികാവകാശലംഘനം ചൂണ്ടിക്കാട്ടിയവരെ ആക്ഷേപിച്ചവര്‍ക്ക് ഇനിയെന്തുപറയാനാകും.
മൗലികാവകാശവും നിയമം ഉറപ്പുതരുന്ന പരിരക്ഷയും നിഷേധിച്ചതിലുള്ള എതിര്‍പ്പിനെ അനുകൂല വിധികളില്‍ ആഹ്ളാദിക്കുകയും പ്രതികൂല വിധിയുണ്ടാകുമ്പോള്‍ എതിര്‍ക്കുകയും ചെയ്യുന്നു എന്നാരോപിച്ച് ചുരുക്കിക്കാട്ടാനാണ് യുഡിഎഫ് നേതാക്കള്‍ മുതിരുന്നത്. ജയരാജനെ ശിക്ഷിച്ചപ്പോള്‍ ഉമ്മന്‍ചാണ്ടി ഒരു പഠനവും നടത്താതെ പ്രതികരിച്ചു. പക്ഷേ സുപ്രീംകോടതി ഉത്തരവിനെക്കുറിച്ച് പ്രതികരണമാരാഞ്ഞപ്പോള്‍ അദ്ദേഹത്തിന് വിധി പഠിക്കണമെന്നായി.
നിയമവ്യവസ്ഥയുടെ അതിരുകള്‍ ലംഘിക്കുന്ന വിധിന്യായങ്ങള്‍ നീതിപീഠങ്ങള്‍ തന്നെ തിരുത്തുന്നത് ആദ്യമല്ല. ജയരാജനെ ശിക്ഷിച്ച ഡിവിഷന്‍ ബെഞ്ചില്‍ ഉണ്ടായിരുന്ന ജസ്റ്റിസ് വി രാംകുമാറിന്റെ വിവാദമായ പല പരാമര്‍ശങ്ങളും നേരത്തെ റദ്ദാക്കപ്പെട്ടിരുന്നു. ഫസല്‍ വധക്കേസ് സിബിഐക്കു വിട്ട് 2008 മാര്‍ച്ച് 11ന് പുറപ്പെടുവിച്ച ഉത്തരവില്‍ ജസ്റ്റിസ് രാംകുമാറിന്റെ പരാമര്‍ശങ്ങള്‍ ഹൈക്കോടതി ഡിവിഷന്‍ ബെഞ്ച് മുമ്പ് നീക്കിയിരുന്നു. കണ്ണൂരില്‍ കേന്ദ്രസേനയെ വിന്യസിക്കണമെന്നും ഗവര്‍ണര്‍ ഇതിനായി നടപടിയെടുക്കണമെന്നുമായിരുന്നു പരാമര്‍ശം. എല്‍ഡിഎഫ് സര്‍ക്കാരിനെതിരെ മാധ്യമങ്ങള്‍ ഇത് വന്‍ ആഘോഷമാക്കി. 2009 മാര്‍ച്ച് 24ന് അടുത്ത വിവാദപരാമര്‍ശം ഇദ്ദേഹം നടത്തി. കേരളത്തില്‍ ക്രമസമാധാനം തകര്‍ന്നു, സ്ത്രീകള്‍ക്ക് തെരുവിലിറങ്ങി നടക്കാന്‍ ഭയം, ആഭ്യന്തരമന്ത്രിയുടെ മണ്ഡലം ക്രിമിനലുകളെ സംഭാവനചെയ്യുന്ന കേന്ദ്രമായി മാറി, പൊലീസ് ഭീതിദവും പൈശാചികവുമായ സേനയായി എന്നിങ്ങനെ പോയി നിരീക്ഷണങ്ങള്‍ . റഹിം പൂക്കടശ്ശേരി വധശ്രമക്കേസില്‍ പ്രതികളുടെ ജാമ്യാപേക്ഷ നിരസിച്ച ഉത്തരവിലായിരുന്നു ഇത്. ഈ നിരീക്ഷണങ്ങള്‍ 2010 ജൂലൈ 12ന് സുപ്രീംകോടതി ഡിവിഷന്‍ ബെഞ്ച് റദ്ദാക്കി. ലോക്സഭാ തെരഞ്ഞെടുപ്പ് വേളയിലെ ഈ പരാമര്‍ശവും സിപിഐ എം വിരുദ്ധ മാധ്യമങ്ങള്‍ക്ക് കൊയ്ത്തായിരുന്നു.
ഹൈക്കോടതി വക്കീലിനെ നിയോഗിച്ചത് അത്ഭുതപ്പെടുത്തി: കേളുനമ്പ്യാര്‍
കൊച്ചി: എം വി ജയരാജന്‍കേസില്‍ സുപ്രീംകോടതിയില്‍ ഹൈക്കോടതി സ്വീകരിച്ച നിലപാട് തന്നെ അത്ഭുതപ്പെടുത്തിയെന്ന് മുതിര്‍ന്ന അഭിഭാഷകന്‍ ടി പി കേളുനമ്പ്യാര്‍ പറഞ്ഞു. കോടതിയലക്ഷ്യ കേസിന്റെ അപ്പീലില്‍ ഹൈക്കോടതി സുപ്രീം കോടതിയില്‍ അഭിഭാഷകനെ നിയമിച്ച് കവിയറ്റ് ഫയല്‍ചെയ്തതും സ്റ്റേ ഹര്‍ജിയെ എതിര്‍ക്കാനായി മുതിര്‍ന്ന അഭിഭാഷകനെ നിയമിച്ചതും എന്തിനാണെന്ന് മനസ്സിലാകുന്നില്ല. ഈ നടപടി സാധാരണ വ്യവഹാരി കൈക്കൊള്ളുന്നതാണ്. ഒരുകാലത്തും ഇങ്ങനെയൊരു ആവേശം കോടതി കാണിക്കാന്‍ പാടില്ലായിരുന്നു. ജയരാജന്‍ ഫയല്‍ചെയ്തത് നിയമപ്രകാരമുള്ള അപ്പീലാണ്. അത് സുപ്രീം കോടതിയില്‍ വന്നത് അഡ്മിഷന്‍ പ്രാരംഭവാദത്തിനാണ്. ഈ സന്ദര്‍ഭത്തില്‍ സാധാരണ എതിര്‍കക്ഷികള്‍ പ്രവര്‍ത്തിക്കുന്നതുപോലെ ഹൈക്കോടതി പ്രവര്‍ത്തിച്ചത് വിസ്മയിപ്പിക്കുന്നതാണ്.
1956 നവംബറില്‍ ഹൈക്കോടതി നിലവില്‍വന്ന അന്നുമുതല്‍ പ്രാക്ടീസ്ചെയ്യുന്ന ആളാണ് താന്‍ . 92 മുതല്‍ സീനിയര്‍ അഭിഭാഷകനുമാണ്. ഇത്രയുംകാലത്തെ സേവനത്തിനിടയില്‍ ഇതുപോലെയുള്ള ഒരു കാര്യത്തിന് സാക്ഷ്യംവഹിച്ചിട്ടില്ല. ഹൈക്കോടതിയുടെ മുതിര്‍ന്ന അഭിഭാഷകന്‍ സിപിഐ എമ്മിന്റെ നേതൃത്വത്തില്‍ തിങ്കളാഴ്ച ഹൈക്കോടതിപരിസരത്ത് നടത്തിയ പ്രതിഷേധ കൂട്ടായ്മയെ വിധിന്യായം സ്റ്റേചെയ്യാതിരിക്കാന്‍ പെരുപ്പിച്ചുകാണിച്ചെങ്കില്‍ അതും കഷ്ടമായി. മാധ്യമങ്ങളെല്ലാം പറയുന്നത് ആ കൂട്ടായ്മ സമാധാനപരമായ മൗനപ്രതിഷേധമായിരുന്നു എന്നാണ്. സുപ്രീം കോടതിയുടെ മുന്നിലുണ്ടായിരുന്ന വിഷയം ഹൈക്കോടതിയുടെ വിധിന്യായം പ്രഥമദൃഷ്ട്യാ ശരിയോ തെറ്റോ എന്നു മാത്രമാണ്. അതു പരിശോധിക്കുമ്പോള്‍ വിധിന്യായം മാത്രമേ കണക്കിലെടുക്കേണ്ട കാര്യമുള്ളു. അപ്പീലില്‍ പ്രഥമദൃഷ്ട്യാ പരിഗണിക്കേണ്ട കാര്യങ്ങള്‍ ഉണ്ടെന്ന് കണ്ടതുകൊണ്ടാണ് വിധി താല്‍ക്കാലികമായി സ്റ്റേചെയ്തത്. ഈ കാര്യവും ജനങ്ങളുടെ പ്രക്ഷോഭവുംതമ്മില്‍ ഒരു ബന്ധവുമില്ല. കോടതിയലക്ഷ്യനിയമം കാലോചിതമല്ലെന്നും റദ്ദാക്കേണ്ടകാലം അതിക്രമിച്ചെന്നും കേളുനമ്പ്യാര്‍ കൂട്ടിച്ചേര്‍ത്തു.
ജനവിശ്വാസം ശക്തിപ്പെടുത്തും: ലോയേഴ്സ് യൂണിയന്‍
കോഴിക്കോട്: എം വി ജയരാജന്‍ കേസില്‍ സുപ്രീംകോടതിയുടെ തീരുമാനവും പരാമര്‍ശങ്ങളും സ്വാഗതാര്‍ഹമാണെന്ന് ലോയേഴ്സ് യൂണിയന്‍ . ഹൈക്കോടതിവിധി ജുഡീഷ്യറിയുടെ നിഷ്പക്ഷതയില്‍ ജനങ്ങള്‍ക്കുള്ള വിശ്വാസത്തില്‍ ഇളക്കം തട്ടിച്ചിരുന്നു. കോടതി പാലിക്കേണ്ട മിതത്വവും പക്വതയും പാലിച്ചില്ലെന്നും പ്രതികാരബുദ്ധിയോടെ ജയരാജന്‍കേസ് കൈകാര്യംചെയ്തു എന്നുമുള്ള ധാരണ ജനങ്ങളില്‍ പരന്നു. ജുഡീഷ്യറിയിലുള്ള ജനങ്ങളുടെ വിശ്വാസം തകര്‍ക്കുന്നതില്‍ ഹൈക്കോടതി ജഡ്ജിമാര്‍തന്നെ മുന്‍കൈയെടുത്തു എന്നതില്‍ അഭിഭാഷക സമൂഹത്തിന് ആശങ്കയുണ്ട്. സുപ്രീംകോടതിയില്‍ ഹൈക്കോടതിക്കുവേണ്ടി കേസിന്റെ പ്രാരംഭഘട്ടത്തില്‍ തന്നെ അഭിഭാഷകനെ ഏര്‍പ്പാടുചെയ്തത് അമിതാവേശമായി. സുപ്രീംകോടതി വിധി ജുഡീഷ്യറിയിലുള്ള ജനവിശ്വാസം ശക്തിപ്പെടുത്തുന്നതും അന്തസ്സ് ഉയര്‍ത്തിപ്പിടിക്കുന്നതുമാണെന്ന് യൂണിയന്‍ സംസ്ഥാനസെക്രട്ടറി ഇ കെ നാരായണന്‍ പ്രസ്താവനയില്‍ പറഞ്ഞു
കോടതിയലക്ഷ്യക്കേസില്‍ സുപ്രീംകോടതി ജാമ്യം അനുവദിച്ച എം വി ജയരാജന്‍ ബുധനാഴ്ച രാവിലെ മോചിതനാകും. ജാമ്യം ലഭിച്ച വിവരം സിപിഐ എം കേന്ദ്ര കമ്മിറ്റി അംഗം പി കെ ശ്രീമതി, സംസ്ഥാന സെക്രട്ടറിയറ്റ് അംഗം ആനത്തലവട്ടം ആനന്ദന്‍ എന്നിവര്‍ ജയിലിലെത്തി ജയരാജനെ അറിയിച്ചു. രാവിലെ പത്തോടെ ജയിലില്‍ നിന്നുള്ള മോചനം ഉണ്ടാകുമെന്നാണ് പ്രതീക്ഷ. പുറത്തിറങ്ങിയ ഉടനെ പൂജപ്പുര മൈതാനത്ത് സ്വീകരണം നല്‍കും. രാത്രി 8.45ന് മംഗലാപുരം എക്സ്പ്രസില്‍ കണ്ണൂരിലേക്കു പോകും. വ്യാഴാഴ്ച കാലത്ത് കണ്ണൂര്‍ റെയില്‍വേസ്റ്റേഷനില്‍ സ്വീകരണം നല്‍കും. ജാമ്യം അനുവദിച്ച സുപ്രീംകോടതി ഉത്തരവ് ചൊവ്വാഴ്ച വൈകിട്ട് ഹൈക്കോടതിയില്‍ എത്തിച്ച് ബോണ്ട് വ്യവസ്ഥയുടെ നടപടിക്രമങ്ങള്‍ പൂര്‍ത്തിയാക്കി. വൈകിട്ട് ആറിനുമുമ്പ് ബോണ്ട് രേഖകള്‍ പൂജപ്പുര ജയില്‍ അധികൃതര്‍ക്ക് എത്തിക്കാന്‍ കഴിയാത്തതിനാലാണ് ജയരാജന് ചൊവ്വാഴ്ച പുറത്തിറങ്ങാന്‍ കഴിയാതിരുന്നത്.
കൊച്ചി: ഹൈക്കോടതി വിധിയെ വിമര്‍ശിച്ചതിന് തടവുശിക്ഷ അനുഭവിക്കുന്ന എം വി ജയരാജന്‍ സുപ്രീംകോടതിയില്‍ സമര്‍പ്പിച്ച അപ്പീലില്‍ പ്രാരംഭവാദത്തില്‍ ഹൈക്കോടതി സ്വന്തം അഭിഭാഷകനെ നിയോഗിച്ചത് വിവാദമായി. എം വി ജയരാജന്റെ ജയില്‍മോചനം തടയാനും സ്വന്തം വിധിയെ ന്യായീകരിക്കാനും സുപ്രീം കോടതിയില്‍ അഭിഭാഷകനെ നിയോഗിച്ച ഹൈക്കോടതി നടപടിക്കെതിരെ നിയമവൃത്തങ്ങളില്‍നിന്ന് വ്യാപക പ്രതിഷേധമുയര്‍ന്നു.
കേരള ഹൈക്കോടതി ജഡ്ജിയായിരിക്കെ സ്ഥാനം രാജിവച്ച് സുപ്രീംകോടതിയില്‍ പ്രാക്ടീസ് ആരംഭിച്ച സീനിയര്‍ അഭിഭാഷകന്‍ വി ഗിരിയെയും മറ്റൊരു ജൂനിയര്‍ അഭിഭാഷകനെയുമാണ് ഹൈക്കോടതി പ്രത്യേകം നിയോഗിച്ചത്. ഇത് അസാധാരണവും അനുചിതവുമാണെന്ന് നിയമരംഗത്തെ പ്രമുഖര്‍ പ്രതികരിച്ചു. നോട്ടീസ്പോലും കിട്ടുംമുമ്പാണ് ഹൈക്കോടതി അഭിഭാഷകനെ നിയോഗിച്ചത്. അഭിഭാഷകനെ നിയോഗിച്ച് സുപ്രീംകോടതിയിലെ അപേക്ഷയെ ഹൈക്കോടതി എതിര്‍ത്തത് അനുചിതമാണെന്ന് മുന്‍ അഡ്വക്കറ്റ് ജനറല്‍ സി പി സുധാകരപ്രസാദ് ദേശാഭിമാനിയോടു പറഞ്ഞു. കേരളം കണ്ടതില്‍വച്ച് ഏറ്റവും അച്ചടക്കത്തോടെ നടന്ന പ്രതിഷേധ കൂട്ടായ്മ ഉപരോധമെന്ന രീതിയില്‍ ചിത്രീകരിച്ച അഭിഭാഷകന്റെ നടപടി ഉന്നത നീതിപീഠത്തില്‍ ജനങ്ങള്‍ക്കുള്ള വിശ്വാസത്തിന് കോട്ടംതട്ടാന്‍ ഇടയാക്കി-അദ്ദേഹം കൂട്ടിച്ചേര്‍ത്തു.
അപ്പീല്‍ പരിഗണിക്കുന്നത് സുപ്രീംകോടതിയാണെന്നും തങ്ങളുടെ വിധിയെ പ്രതിരോധിക്കാന്‍ ഹൈക്കോടതി ഇടപെടേണ്ടതില്ലെന്നും മുന്‍ എംപിയും മുതിര്‍ന്ന അഭിഭാഷകനുമായ തമ്പാന്‍ തോമസ് പറഞ്ഞു. സുപ്രീംകോടതി നിയമവശം പരിശോധിക്കുമ്പോള്‍ പ്രാഥമിക പരിഗണനാവേളയില്‍ ഹൈക്കോടതി അഭിഭാഷകനെ നിയോഗിച്ച് ഇടപെട്ടത് ശരിയായില്ല. കോടതി കക്ഷിയുടെ നിലവാരത്തിലേക്കു താഴ്ന്നുപോയെന്നും അദ്ദേഹം പറഞ്ഞു. കോടതിയലക്ഷ്യക്കേസുകളില്‍ ബോധിപ്പിക്കുന്ന അപ്പീലുകളില്‍ സാധാരണ വ്യവഹാരങ്ങളിലെപ്പോലെ കേസിന്റെ പ്രാരംഭവാദ സമയത്ത് ജാമ്യഹര്‍ജിയെ എതിര്‍ക്കുന്ന നടപടി അസാധാരണമാണെന്ന് മുന്‍ സ്റ്റേറ്റ് പ്രോസിക്യൂട്ടറും ഹൈക്കോടതിയിലെ സീനിയര്‍ അഭിഭാഷകനുമായ കെ ഗോപാലകൃഷ്ണക്കുറുപ്പ് പറഞ്ഞു.
ഹൈക്കോടതി അഭിഭാഷകന്‍ തെറ്റിദ്ധാരണ സൃഷ്ടിച്ചു
കോടതിയലക്ഷ്യക്കേസില്‍ എം വി ജയരാജന്‍ സമര്‍പ്പിച്ച അപ്പീല്‍ സുപ്രീംകോടതി സ്വീകരിക്കും മുമ്പുതന്നെ കേസില്‍ അഭിഭാഷകനെ നിയോഗിച്ച കേരള ഹൈക്കോടതിയുടെ അമിതാവേശം നിയമവൃത്തങ്ങളെ അമ്പരപ്പിച്ചു. തിങ്കളാഴ്ച സിപിഐ എം നടത്തിയ നിശ്ശബ്ദപ്രതിഷേധത്തെക്കുറിച്ച് സുപ്രീംകോടതിയെ തെറ്റിദ്ധരിപ്പിക്കാനും ഹൈക്കോടതിയുടെ അഭിഭാഷകന്‍ ശ്രമിച്ചു. മുതിര്‍ന്ന അഭിഭാഷകനും കേരള ഹൈക്കോടതി മുന്‍ജഡ്ജിയുമായ വി ഗിരിയും അഡ്വ. ടി ജി നാരായണന്‍ നായരുമാണ് ഹൈക്കോടതിക്കു വേണ്ടി ഹാജരായത്. ജയരാജനെയും സിപിഐ എമ്മിനെയും സുപ്രീംകോടതി മുമ്പാകെ അവഹേളിക്കാനാണ് ഹൈക്കോടതിയുടെ അഭിഭാഷകന്‍ വി ഗിരി ശ്രമിച്ചത്. ഹൈക്കോടതിക്കു മുന്നില്‍ വഴിതടഞ്ഞ് സിപിഐ എം കഴിഞ്ഞ ദിവസം പ്രതിഷേധിച്ചെന്നും ജഡ്ജിമാരെ തടയുകയായിരുന്നു ലക്ഷ്യമെന്നും ഗിരി പറഞ്ഞു. രാവിലെ എട്ടരമുതല്‍ സമരം ആരംഭിച്ചതിനാല്‍ ജഡ്ജിമാര്‍ക്ക് അതിനുമുമ്പുതന്നെ കോടതിയില്‍ എത്തേണ്ടി വന്നു. മുദ്രാവാക്യം വിളികളോടെയായിരുന്നു സമരം. ഹൈക്കോടതി ജഡ്ജിമാരെ അവഹേളിക്കുന്ന പ്ലക്കാര്‍ഡുകള്‍ ഉയര്‍ത്തി- ഗിരി തുടര്‍ന്നു.
എന്നാല്‍ ഇതുവഴി സുപ്രീംകോടതിയെ പ്രകോപിപ്പിച്ച് ഹര്‍ജി തള്ളിക്കാമെന്ന പ്രതീക്ഷ പാളി. കോടതിയലക്ഷ്യക്കേസിന്റെ സാംഗത്യത്തിലൂന്നി വാദമുഖങ്ങള്‍ ഉന്നയിക്കുന്നതിനുപകരം കിട്ടിയ അവസരത്തില്‍ സിപിഐ എമ്മിനെ ശത്രുപക്ഷത്ത് നിര്‍ത്താനായിരുന്നു ശ്രമം. ജയരാജനെ ശിക്ഷിക്കാന്‍ കാട്ടിയ അതേ അമിതാവേശം സുപ്രീംകോടതിയില്‍ ആവര്‍ത്തിച്ചപ്പോള്‍ തിരിച്ചടി നേരിട്ടു. സാധാരണ ഹര്‍ജി പരാമര്‍ശിക്കുമ്പോള്‍ അത് പരിഗണിക്കേണ്ടതാണെന്ന് കണ്ടാല്‍ നോട്ടീസ് അയക്കുകയാണ് കോടതി ചെയ്യുക. ഇവിടെ പരാമര്‍ശഘട്ടത്തില്‍ തന്നെ സ്വന്തം ഭാഗം ഹൈക്കോടതി വ്യക്തമാക്കിയതിനാല്‍ നോട്ടീസ് അയച്ച് പ്രതികരണം കേള്‍ക്കാന്‍ കാത്തിരിക്കുന്നതിനുമുമ്പ് തന്നെ ജയരാജന് ജാമ്യം അനുവദിച്ചു. സാധാരണ ഹര്‍ജി ഫയലില്‍ സ്വീകരിച്ച് നോട്ടീസ് ലഭിച്ച ശേഷം മാത്രമാണ് ഹൈക്കോടതിപോലുള്ള ഭരണഘടനാ സ്ഥാപനങ്ങള്‍ അഭിഭാഷകരെ നിയമിക്കുക. ഇവിടെ ഹൈക്കോടതി ജയരാജന്റെ ഹര്‍ജി പരാമര്‍ശത്തിന് വരുമെന്ന് അറിഞ്ഞപ്പോള്‍ തന്നെ അഭിഭാഷകനെ വച്ചു. ഹര്‍ജി പരിഗണിക്കുംമുമ്പ് സുപ്രീംകോടതിയെ കൊണ്ട് തള്ളിക്കുകയായിരുന്നു ലക്ഷ്യം.
സ:ജയരാജന് ജാമ്യം; ഹൈക്കോടതിക്ക് രൂക്ഷവിമര്‍ശനം
കോടതിയലക്ഷ്യക്കേസില്‍ 6 മാസത്തെ തടവിന് ശിക്ഷിച്ച സിപിഐ എം സംസ്ഥാന കമ്മറ്റിയംഗം എം വി ജയരാജനെ എത്രയും വേഗം ജയില്‍മോചിതനാക്കാന്‍ സുപ്രീംകോടതി ഉത്തരവിട്ടു. ആര്‍ എം ലോധ, എച്ച് എല്‍ ഗോഖലെ എന്നിവരടങ്ങിയ ബഞ്ചാണ് കേസ് പരിഗണിച്ചത്. 10,000 രൂപയുടെ സ്വന്തം ബോണ്ടിലാണ് ജയരാജന് ജാമ്യം ലഭിച്ചത്. ഹൈക്കോടതി വിധിച്ച 2000 രൂപ കെട്ടിവെക്കാനും സുപ്രീംകോടതി നിര്‍ദേശിച്ചു. ജയരാജന്റെ അപ്പീലിന്‍മേലുള്ള വിശദമായ വാദം കേള്‍ക്കള്‍ 2012 ജൂലൈയില്‍ നടക്കും. മുതിര്‍ന്ന അഭിഭാഷകന്‍ അനില്‍ ദിവാനാണ് ജയരാജനുവേണ്ടി ഹാജരായത്.
ജയരാജന്‍ കസ്റ്റഡിയിലാണെന്ന് അഭിഭാഷകന്‍ അറിയിച്ചപ്പോള്‍ സുപ്രീംകോടതി നടുക്കം രേഖപ്പെടുത്തി. ഹൈക്കോടതി വിധിയെ സുപ്രീംകോടതി രൂക്ഷമായി വിമര്‍ശിച്ചു. അപ്പീലിന് പോകാനുള്ള നിയമപരമായ അധികാരം നിഷേധിച്ചത് ദൗര്‍ഭാഗ്യകരമാണെന്നും ഹൈക്കോടതി പ്രതികാര ബുദ്ധിയോടെയാണ് കാര്യങ്ങള്‍ കാണുന്നതെന്നും സുപ്രീംകോടതി വിലയിരുത്തി. വിധി പ്രസ്താവിക്കുമ്പോഴുള്ള ജഡ്ജിമാരുടെ ഭാഷ മയമുള്ളതാവണമെന്നും സുപ്രീംകോടതി പറഞ്ഞു. കോടതിക്കെതിരെ സിപിഐ എം സമരം നടത്തിയെന്ന് ഹൈക്കോടതിക്ക് വേണ്ടി ഹാജരായ വി ഗിരി സുപ്രീംകോടതിയെ അറിയിച്ചു. സുപ്രീംകോടതി വിധി സ്വാഗതം ചെയ്യുന്നതായി സിപിഐ എം സംസ്ഥാന സെക്രട്ടറി പിണറായി വിജയന്‍ പറഞ്ഞു
ജനാധിപത്യഅവകാശങ്ങള്‍ സംരക്ഷിക്കാനുള്ള ജനകീയപോരാട്ടചരിത്രത്തില്‍ തിങ്കളാഴ്ച കേരളം പുതിയ അധ്യായം എഴുതിച്ചേര്‍ത്തു. പൊതുഇടങ്ങളില്‍ ഒത്തുകുടാനും അഭിപ്രായംപ്രകടിപ്പിക്കാനുമുള്ള ജനങ്ങളുടെ മൗലികാവകാശം സംരക്ഷിക്കാന്‍ ഹൈക്കോടതിക്കു മുന്നില്‍ തീര്‍ത്ത "പ്രതിഷേധ കൂട്ടായ്മ" അനീതിക്കെതിരെ വിട്ടുവീഴ്ചയില്ലെന്ന ഒരു ജനതയുടെ ശക്തമായ പ്രഖ്യാപനമായി. പാതയോരയോഗം നിരോധിച്ചതിനെ വിമര്‍ശിച്ച സിപിഐ എം സംസ്ഥാന കമ്മിറ്റി അംഗം എം വി ജയരാജനെ ജയലിലടച്ച നീതികേടിനെതിരായ പ്രതികരണംകുടിയായി ഈ ജനമുന്നേറ്റം. പ്രതിഷേധം ജ്വലിക്കുമ്പോഴും സംയമനവും അച്ചടക്കവും സമരഭൂമിക്ക് പുതിയ ഭാവം നല്‍കി.
തിങ്കളാഴ്ച അതിരാവിലെ മുതല്‍ ഹൈക്കോടതി പരിസരത്തേക്ക് ജനപ്രവാഹമായിരുന്നു. മുദ്രാവാക്യവും പൊതുയോഗവും പ്രസംഗവും ഉണ്ടായിരുന്നില്ല. അതേസമയം, കോടതിവിധിയോടുള്ള പ്രതിഷേധം രേഖപ്പെടുത്തിയ പ്ലക്കാര്‍ഡുകള്‍ നീതികേടിനെതിരായ സമരസന്ദേശം വിളിച്ചോതി. വലിയ പ്രചാരണപ്രവര്‍ത്തനങ്ങള്‍ ഇല്ലാതിരുന്നിട്ടും ഇത്ര വലിയ ജനസഞ്ചയം ഒഴുകിയെത്തിയത് പുതിയ സമരപാഠം സമ്മാനിച്ചു. നേതാക്കളുടെ നീണ്ടനിര സമരമുന്നേറ്റത്തിന് കൂടുതല്‍ ഉണര്‍വും ഉന്മേഷവും പകര്‍ന്നു. സമരം ഹൈക്കോടതിക്കോ നീതിന്യായവ്യവസ്ഥയ്ക്കോ എതിരല്ലെന്ന് നേതാക്കള്‍ വ്യക്തമാക്കി. സമരം സമാപിക്കുന്ന സമയത്ത് നേതാക്കളും ജനങ്ങളും ഹൈക്കോടതിക്കു മുന്നില്‍ത്തന്നെ തടിച്ചുകൂടി. കോടിയേരി ബാലകൃഷ്ണന്‍ സമരം അവസാനിച്ചതായി അറിയിച്ചു. സംസ്ഥാനത്തിന്റെ വിവിധ ഭാഗത്തുനിന്നുള്ളവര്‍ സമരത്തിനെത്തി.
രാവിലെ എട്ടിനുതന്നെ ഹൈക്കോടതി പരിസരം ജനനിബിഡമായി. നേതാക്കളുടെയും ചുവപ്പുവളന്റിയര്‍മാരുടെയും നിയന്ത്രണത്തില്‍ സമാധാനപൂര്‍ണസമരത്തിന്റെ പുതിയ മാതൃക പിറന്നു. പൊലീസ് യുദ്ധസന്നാഹമാണ് സജ്ജമാക്കിയത്. പ്രതിരോധിക്കാന്‍ വലിയ ബാരിക്കേഡുകളും നിരത്തി. ഹൈക്കോടതി പ്രവര്‍ത്തനവും സഞ്ചാരതടസ്സവും ഉണ്ടായില്ല. രാവിലെ എട്ടോടെതന്നെ കോടിയേരി ബലാകൃഷ്ണന്‍ , വൈക്കം വിശ്വന്‍ , ടി എം തോമസ് ഐസക്, പി കെ ശ്രീമതി, എം സി ജോസഫൈന്‍ , എം വി ഗോവിന്ദന്‍ , കെ എം സുധാകരന്‍ , ഗോപി കോട്ടമുറിക്കല്‍ , കെ ചന്ദ്രന്‍പിള്ള, എസ് ശര്‍മ, സി എം ദിനേശ്മണി, സി എസ് സുജാത, കെ കെ ശൈലജ, പി ശ്രീരാമകൃഷ്ണന്‍ , ടി വി രാജേഷ്, എം സ്വരാജ്, പി കെ ബിജു എംപി, പി ബിജു, കെ വി സുമേഷ് തുടങ്ങിയ നേതാക്കളെത്തി. നേതാക്കള്‍ സമരപ്രദേശമാകെ സഞ്ചരിച്ച് ജനങ്ങളോടു സംസാരിച്ചു. തുടര്‍ന്ന് ഹൈക്കോടതി ജങ്ഷനില്‍ കുത്തിയിരുന്ന് സമരത്തില്‍ പങ്കുചേര്‍ന്നു. പേജ് 13 കാണുക
ഹൈക്കോടതിക്കു മുന്നില്‍ അലയടിച്ചത് നിശബ്ദസാഗരം
കൊച്ചി: കത്തിക്കയറുന്ന വാക്കുകളേക്കാളും ദിഗന്തം മുഴങ്ങുന്ന മുദ്രാവാക്യങ്ങളേക്കാളും ശക്തിയോടെ അര്‍ഥഗര്‍ഭമായ പ്രതിഷേധസന്ദേശവുമായി പതിനായിരങ്ങള്‍ അണിനിരന്നപ്പോള്‍ കേരളത്തിന്റെ ഉന്നത കോടതിക്കുമുന്നില്‍ ഉയര്‍ന്നത് ഐതിഹാസിക പോരാട്ടത്തിന്റെ പുത്തന്‍ സമരഗാഥ. നീതിപാതയില്‍നിന്ന് പ്രതികാരപാതയിലേക്ക് വ്യതിചലിച്ച ഹൈക്കോടതിവിധിക്കെതിരായുണര്‍ന്ന ജനതയുടെ മൗനരോഷം രാജ്യത്തെ സമരങ്ങളുടെ ചരിത്രത്തില്‍ തന്നെ അപൂര്‍വതയായി. ആവിഷ്കാരസ്വാതന്ത്ര്യത്തിനായുള്ള പോരാട്ടത്തിന് പുകള്‍പെറ്റ കേരളത്തില്‍ മൗലികാവകാശത്തിന് നേരെയുയര്‍ന്ന വെല്ലുവിളിക്കുമുന്നിലും മൗനികളായി തുടരുന്ന ഭരണാധികാരികളെയും നാണിപ്പിക്കുന്നതായി ഈ ജനസാഗരം.
യുവതീയുവാക്കള്‍ , വിദ്യാര്‍ഥികള്‍ , മഹിളകള്‍ , വീട്ടമ്മമാര്‍ , കര്‍ഷകര്‍ , കര്‍ഷകതൊഴിലാളികള്‍ , തൊഴിലാളികള്‍ , ഉദ്യോഗസ്ഥര്‍ , ജനപ്രതിനിധികള്‍ , പൊതു-സാംസ്കാരികപ്രവര്‍ത്തകര്‍ തുടങ്ങി കേരളത്തിന്റെ പരിഛേദം തന്നെ സമരത്തിനെത്തി. മൗലികാവകാശത്തെ തകര്‍ക്കുന്ന നീക്കത്തിനെതിരെ നീതിക്കായി പതിനായിരങ്ങള്‍ അണിചേര്‍ന്നു. യുദ്ധസമാനമായ സാഹചര്യത്തെ നേരിടാനെന്നവണ്ണം വന്‍ പൊലീസ് സന്നാഹം പലവഴികളിലും ബാരിക്കേഡുകളുമായി സമരക്കാരെ നേരിടാന്‍ നിലയുറപ്പിച്ചുവെങ്കിലും എവിടെയും അസ്വാരസ്യത്തിന്റെ നേര്‍ത്ത ശബ്ദം പോലുമുണ്ടായില്ല. പൊലീസ്സേനയേക്കാള്‍ മികച്ച ചിട്ടയോടെ ചുവപ്പുവളണ്ടിയര്‍മാര്‍ മറ്റുള്ളവര്‍ക്ക് പാത സജ്ജമാക്കി. പതിവുപോലെ കോടതി പ്രവര്‍ത്തിച്ചു. ജഡ്ജിമാരും അഭിഭാഷകരും കക്ഷികളും എത്തി.
ഹൈക്കോടതിക്കു മുന്നിലെ തെക്കുപടിഞ്ഞാറ് നിരത്തിലും ഹൈക്കോടതി ജങ്ഷനിലെ സമരപ്പന്തലിലുമാണ് നേതാക്കളും സമരസേനാനികളും കുത്തിയിരുന്നത്. കോടതിയുടെ നീതിനിഷേധത്തിനെതിരെ നിലയുറപ്പിച്ച അവരുടെ കൈയിലെ പ്ലക്കാര്‍ഡുകള്‍ എല്ലാം വിളിച്ചുപറയുന്നുണ്ടായിരുന്നു. സാധാരണക്കാരുടെ ഇനിയും അസ്തമിക്കാത്ത പ്രതിരോധത്തിന്റെ ഒത്തുചേരലില്‍ പ്രമുഖ ന്യായാധിപന്മാരുടെ വചനങ്ങളും അവര്‍ സന്ദേശമാക്കി. ആര്‍ക്കും പരാതിക്കിടനല്‍കാതെ, നഗരത്തില്‍ അല്‍പ്പംപോലും ഗതാഗതക്കുരുക്ക് സൃഷ്ടിക്കാതെ, ആരുടെയും മാര്‍ഗം മുടക്കാതെ പതിനായിരങ്ങളാണ് നാടിന്റെ നാനാഭാഗത്തുനിന്നും സമരത്തിനെത്തിയത്്. രാവിലെ മറ്റു തിരക്കുകളും ജോലി പോലും ഉപേക്ഷിച്ചും ഉച്ചയ്ക്ക് കത്തുന്ന ചൂട് അവഗണിച്ചും നീതിക്കായി അവര്‍ പാതയോരത്ത് കുത്തിയിരുന്നു; സമരം അവസാനിച്ച സായാഹ്നംവരെ.
വിദ്യാര്‍ഥികളുടെയും യുവാക്കളുടെയും വന്‍ പങ്കാളിത്തം
കൊച്ചി: മൗലികാവകാശ സംരക്ഷണത്തിനായി ഹൈക്കോടതിക്കു മുന്നിലുണ്ടായ ജനമുന്നേറ്റത്തില്‍ വിദ്യാര്‍ഥികളുടെയും യുവാക്കളുടെയും അപൂര്‍വമായ പങ്കാളിത്തം. സമരത്തിലേക്ക് ഇവര്‍ ഒരേമനസ്സോടെ ഒഴുകിയെത്തി. പ്ലക്കാര്‍ഡുകളും ബാനറുകളും കൊടികളുമായി ചെറുസംഘങ്ങളായി എത്തിയ ഇവര്‍ സമരം കഴിയുന്നതുവരെ കോടതിപരിസരത്തും സമീപ റോഡുകളിലും മൗനത്തിന്റെ പ്രതിഷേധം ഉയര്‍ത്തി.
പാതയോരങ്ങളില്‍ ഒത്തുചേരാന്‍പാടില്ലെന്ന കോടതിവിധി തിളയ്ക്കുന്ന യുവത്വത്തിനുനേരെയുള്ള വെല്ലുവിളിയാണെന്ന് പ്രഖ്യാപിക്കുന്ന പ്ലക്കാര്‍ഡുകളേന്തിയാണ് ഡിവൈഎഫ്ഐ നേതൃത്വത്തില്‍ യുവാക്കള്‍ എത്തിയത്. ഒരു സ്ഥലത്തുമാത്രം ഒതുങ്ങുന്നതായിരുന്നില്ല ഇവരുടെ പ്രതിഷേധം. ഒരു വാഹനത്തിനുപോലും തടസ്സമുണ്ടാക്കാതെ ബാനറുകളും കൊടികളുമായി ചെറുസംഘങ്ങളായി ഹൈക്കോടതിപരിസരങ്ങളിലൂടെ ഇവര്‍ നീങ്ങി.
എസ്എഫ്ഐയുടെ നേതൃത്വത്തില്‍ ആര്‍എല്‍വി കോളേജ് വിദ്യാര്‍ഥികള്‍ കോടതിവിധിക്കെതിരെ തെരുവോരത്ത് ചിത്രങ്ങള്‍ വരച്ചും മുദ്രാവാക്യങ്ങള്‍ എഴുതിയും പ്രതിഷേധിച്ചു. വിദ്യാര്‍ഥിനികള്‍ ഉപ്പെടെയുള്ളവര്‍ സമരത്തില്‍ അണിനിരന്നു. വര്‍ണക്കുടയും ചിത്രങ്ങളുമായി മൗനത്തിന്റെ ശക്തി ഇവരും വെളിവാക്കി. നേതാക്കളായ പി ശ്രീരാമകൃഷ്ണന്‍ , പി കെ ബിജു എംപി, ടി വി രാജേഷ് എംഎല്‍എ, എം സ്വരാജ്, പി ബിജു, കെ വി സുമേഷ് തുടങ്ങിയവര്‍ സമരത്തിന് ആവേശംപകരാനെത്തി.
ഹൈക്കോടതി പരിസരത്തെ ജനകീയ കൂട്ടായ്മ
തീര്‍ത്തും അസാധാരണമായ ഒരു ജനകീയ കൂട്ടായ്മയ്ക്കാണ് തിങ്കളാഴ്ച സംസ്ഥാനം സാക്ഷ്യം വഹിക്കുന്നത്. നാട്ടില്‍ നീതിയും നിയമവും പുലര്‍ന്നുകാണണമെന്ന് ആഗ്രഹിക്കുന്നവരാണ് ഹൈക്കോടതി പരിസരത്തും പാതയോരത്തും സമാധാനപരമായി, മുദ്രാവാക്യങ്ങളും പ്രഭാഷണങ്ങളുമില്ലാതെ കൂടിച്ചേരുക. കേരള ഹൈക്കോടതിയില്‍നിന്നുണ്ടായ അന്യായമായ സമീപനത്തെ രാജ്യത്തിന്റെ ഭരണഘടനയും ഉല്‍കൃഷ്ടമായ ദേശീയ പ്രസ്ഥാന പാരമ്പര്യവും ജനാധിപത്യതത്വങ്ങളും ഉയര്‍ത്തിപ്പിടിച്ചുകൊണ്ട് ജനശ്രദ്ധയിലേക്ക് കൊണ്ടുവരിക എന്ന മഹത്തായ ദൗത്യമാണ് ഈ കൂടിച്ചേരലിലൂടെ നിര്‍വഹിക്കപ്പെടുന്നത്. സിപിഐ എം നേതാവ് എം വി ജയരാജന് കോടതിയലക്ഷ്യക്കേസില്‍ പരമാവധി ശിക്ഷ നല്‍കിയ ഹൈക്കോടതി വിധി നിയമവൃത്തങ്ങളില്‍ പരക്കെ ഭിന്നാഭിപ്രായവും പ്രതിഷേധവും ഉയര്‍ത്തിയ സാഹചര്യത്തിലാണ്, ആ വിധിയിലേക്ക് നയിച്ച മൂര്‍ത്തമായ പ്രശ്നങ്ങള്‍ ജനങ്ങളുടെ സജീവപരിഗണനയിലേക്ക് വരുന്നത്.
കഴിഞ്ഞവര്‍ഷം ജൂണ്‍ 26ന് പെട്രോളിയം ഉല്‍പ്പന്നങ്ങളുടെ വിലവര്‍ധനയില്‍ പ്രതിഷേധിച്ച് നടത്തിയ പൊതുയോഗത്തില്‍ പ്രസംഗിക്കവെ, പാതയോരത്ത് ജനങ്ങളുടെ കൂടിച്ചേരലുകള്‍ നിരോധിച്ച ഹൈക്കോടതി വിധിക്കെതിരെ ആനുഷംഗികമായി നടത്തിയ പദപ്രയോഗങ്ങളാണ് ആറുമാസം തടവും 2000 രൂപ പിഴയും എന്ന ഏറ്റവുംവലിയ ശിക്ഷവിധിച്ച് ജയരാജനെ ജയിലിലടയ്ക്കാന്‍ കോടതി കാരണമാക്കിയത്. ജുഡീഷ്യറിയെ ഗ്രസിച്ച അഴിമതിക്കും ജഡ്ജിമാരെ തെരഞ്ഞെടുക്കുന്നതിലെ അസാംഗത്യങ്ങള്‍ക്കുമെല്ലാമെതിരെ പ്രമുഖ നിയമജ്ഞര്‍തന്നെ ശബ്ദമുയര്‍ത്തുന്ന ഘട്ടമാണിത്. ജുഡീഷ്യല്‍ കമീഷന്‍ രൂപീകരിക്കണമെന്ന ആവശ്യം അതിശക്തമായി രാജ്യത്തുയര്‍ന്നിട്ടുണ്ട്. ജനാധിപത്യത്തിന്റെ സാക്ഷാല്‍ക്കാരം നിലകൊള്ളുന്നത് ഇത്തരം വിഷയങ്ങളില്‍ തുറന്ന ചര്‍ച്ച നടക്കുന്നതിലൂടെയാണ്. ജനാധിപത്യാവകാശങ്ങളുടെ നിഷേധമുണ്ടായാല്‍ പ്രതിഷേധസ്വരം ഉയരുന്നത് സ്വാഭാവികമാണ്. ഇവിടെ ഹൈക്കോടതിയുടെ ഡിവിഷന്‍ബെഞ്ച് കോടതിയലക്ഷ്യനിയമം എന്ന ഖഡ്ഗം ഉപയോഗിച്ച് ജയരാജനെ ജയിലിലടച്ചത് അഭിപ്രായപ്രകടന സ്വാതന്ത്ര്യത്തോടുള്ള വെല്ലുവിളിയാണ്; അത് ഭരണഘടനയുടെതന്നെ അന്തഃസത്തയെ ഹനിക്കലാണ് എന്ന് നിയമവിദഗ്ധര്‍ ചൂണ്ടിക്കാട്ടിയിരിക്കുന്നു. അത്തരമൊരു പ്രശ്നം ജനങ്ങള്‍ക്കുമുമ്പാകെ വിശദീകരിക്കാനും അഭിപ്രായം രൂപീകരിക്കാനുമുള്ള കടമ ജനങ്ങള്‍ക്കുവേണ്ടി പ്രവര്‍ത്തിക്കുന്ന രാഷ്ട്രീയ പ്രസ്ഥാനങ്ങള്‍ക്കുണ്ട്. ആ ദൗത്യമാണ് ഹൈക്കോടതിക്ക് മുന്നില്‍ നടത്തുന്ന കൂട്ടായ്മയിലൂടെ സിപിഐ എം നിര്‍വഹിക്കുന്നത്. ജയരാജന്‍കേസില്‍ സമ്പൂര്‍ണനീതിനിഷേധമാണ് ഹൈക്കോടതിയില്‍നിന്നുണ്ടായത്. വിചാരണവേളയില്‍ സാക്ഷിയോട് "നിങ്ങള്‍ സിപിഐ എമ്മിനെ ഭയപ്പെടുന്നുണ്ടോ" എന്ന ചോദ്യമുയര്‍ത്തി വരാനിരിക്കുന്ന വിധിയുടെ സൂചന കോടതിതന്നെ നല്‍കി. നിയമം അനുശാസിക്കാത്ത വിധത്തില്‍ "കഠിനതടവാ"ണ് ആദ്യം വിധിച്ചത്. അത് പിന്നീട് തിരുത്തേണ്ടിവന്നു. ദീര്‍ഘകാലം നിയമനിര്‍മാണ സഭയില്‍ ജനപ്രതിനിധിയായി മികച്ച രീതിയില്‍ പ്രവര്‍ത്തിച്ചയാളും നിയമബിരുദധാരിയും സംസ്ഥാനത്തെ ശ്രദ്ധേയ പൊതുപ്രവര്‍ത്തകനുമായ ജയരാജനെ പുഴു എന്നും മറ്റും വിശേഷിപ്പിച്ച് അധിക്ഷേപിച്ചു.
രാഷ്ട്രീയ പാര്‍ടികളെ അസത്ത് എന്നര്‍ഥം വരുന്ന പദപ്രയോഗത്താല്‍ വിശേഷിപ്പിച്ചു. വിധിക്കെതിരെ അപ്പീല്‍ പോകുമെന്ന് ബോധിപ്പിച്ചിട്ടും ജയരാജന് ജാമ്യം നല്‍കാന്‍ വിസമ്മതിച്ചു. അപ്പോള്‍തന്നെ ജയിലിലേക്ക് കൊണ്ടുപോകാന്‍ ഉത്തരവിട്ടു. ഇങ്ങനെ തീര്‍ത്തും അസാധാരണമായ രീതിയിലുണ്ടായ കോടതി ഇടപെടല്‍ ഭരണഘടനയുടെ അടിസ്ഥാന നിലപാടുകളില്‍നിന്നുള്ള വ്യതിചലനമാണെന്ന് നിയമവൃത്തങ്ങള്‍ വ്യക്തമാക്കിയിട്ടുണ്ട്. സിപിഐ എമ്മിനെ നിതാന്തം വിമര്‍ശിക്കുന്ന നിയമജ്ഞര്‍പോലും ഇക്കാര്യത്തില്‍ കോടതിക്ക് തെറ്റുപറ്റിയെന്നും ജയരാജനോട് ചെയ്തത് അന്യായമാണെന്നും തുറന്നുപറയുന്ന നിലയുണ്ടായി. ഹൈക്കോടതി വിധിക്കെതിരെ പരമോന്നത കോടതിയില്‍ ജയരാജന്‍ അപ്പീല്‍ നല്‍കിയിട്ടുണ്ട്. നിയമപരമായ പോരാട്ടം അതിലൂടെ നടക്കുന്നതിനൊപ്പം പാര്‍ലമെന്ററി ജനാധിപത്യത്തിന്റെ അടിസ്ഥാന ശിലയായ ജനങ്ങളില്‍ ഈ പ്രശ്നത്തില്‍ വ്യക്തമായ അഭിപ്രായ രൂപീകരണം നടക്കേണ്ടതുമുണ്ട്. പ്രതിഷേധസമരം പ്രഖ്യാപിച്ച് സിപിഐ എം ചൂണ്ടിക്കാട്ടിയതുപോലെ, കോടതികള്‍ ഭരണഘടനയുടെ സൃഷ്ടിയാണ്; ഭരണഘടന ജനങ്ങളുടെ സൃഷ്ടിയാണ്. പരമാധികാരികളായ ജനങ്ങളാണ് ഭരണഘടനാഭ്രംശത്തെക്കുറിച്ച് അനിവാര്യമായും ചര്‍ച്ചചെയ്യേണ്ടത്. ജയരാജന്റെ ശിക്ഷ എന്ന ഒറ്റപ്രശ്നത്തിലൊതുങ്ങുന്നതല്ല ജനകീയക്കൂട്ടായ്മയുടെ ഹേതു. അത് ജനങ്ങളുടെ അഭിപ്രായപ്രകടന സ്വാതന്ത്ര്യം സംരക്ഷിക്കാനുള്ളതാണ്. പാതയോരത്ത് പൊതുയോഗങ്ങളും ജാഥകളും മതപരവും ഇതര സാമൂഹ്യാവശ്യങ്ങളിലധിഷ്ഠിതവുമായ കൂടിച്ചേരലുകളും നടക്കുന്നത് ഇന്നും ഇന്നലെയും തുടങ്ങിയതല്ല. നാടിന് സ്വാതന്ത്ര്യം ലഭിക്കാന്‍ നടന്ന സമരങ്ങളുടെ പ്രധാനമുഖം ഇത്തരം കൂടിച്ചേരലുകളുടേതാണ്. ജനങ്ങള്‍ക്ക് സാമൂഹ്യപ്രശ്നങ്ങളെക്കുറിച്ചറിയാനും രാഷ്ട്രീയപാര്‍ടികള്‍ക്ക് ജനങ്ങളെ അറിയിക്കാനുള്ളതുമായ സുപ്രധാനവേദിയാണ് പൊതുയോഗങ്ങള്‍ . അതൊന്നും പാടില്ല, നിരത്തുകള്‍ വാഹനഗതാഗതത്തിനുമാത്രമുള്ളതാണെന്ന് കല്‍പ്പിക്കുന്നത് ഇന്നാട്ടില്‍ ജനാധിപത്യസമ്പ്രദായം നിരോധിച്ചിരിക്കുന്നു എന്ന് വിധിക്കുന്നതിന് തുല്യമാണ്. കേരള ഹൈക്കോടതിയുടെ പാതയോരയോഗനിരോധനം അത്തരമൊരു കൈകടത്തലാണെന്ന വികാരത്തില്‍നിന്നാണ് ജയരാജന്റേതടക്കമുള്ള പ്രതികരണങ്ങളുണ്ടായത്. മൗലികാവകാശ നിഷേധത്തിനെതിരായ പ്രതികരണങ്ങളെ നിയമത്തിന്റെ കടുത്ത പ്രയോഗംകൊണ്ട് നേരിടാനുള്ള നീക്കമായി ജയരാജനെ കോടതിയലക്ഷ്യക്കേസില്‍പ്പെടുത്തി ജയിലിലടച്ചതിനെ വിശേഷിപ്പിച്ചാല്‍ തെറ്റില്ല.
നാട്ടില്‍ അഴിമതിക്കെതിരെ ശക്തമായ നിലപാടെടുക്കുന്നതും എക്സിക്യുട്ടീവിന്റെ കടന്നുകയറ്റം ചെറുത്ത് ജനങ്ങള്‍ക്ക് സംരക്ഷണം നല്‍കുന്നതും ജുഡീഷ്യറിയാണ് എന്ന് ജനങ്ങള്‍ വിശ്വസിക്കുന്നു. മാതൃകാപരമായ സമീപനങ്ങളിലൂടെയും ഇടപെടലുകളിലൂടെയും അഭിമാനാര്‍ഹമായ പാരമ്പര്യം ഉയര്‍ത്തിപ്പിടിച്ച അനുഭവസമ്പത്ത് ഇന്ത്യന്‍ ജുഡീഷ്യറിക്കുണ്ട്. അതിന്റെയെല്ലാം പശ്ചാത്തലത്തില്‍ , ജുഡീഷ്യറിയില്‍നിന്ന് നിയമനിഷേധത്തിന്റെ പ്രവണതകളുണ്ടാകുമ്പോള്‍ ജനങ്ങള്‍ക്ക് വിമര്‍ശിക്കാതിരിക്കാനാവില്ല. ആ വിമര്‍ശം ജനാധിപത്യത്തിന്റെ ഉല്‍കൃഷ്ടമായ മൂല്യങ്ങള്‍ സംരക്ഷിക്കാനുള്ളതാണ്. അതുകൊണ്ടുതന്നെ തിങ്കളാഴ്ച ഹൈക്കോടതി പരിസരത്ത് രൂപപ്പെടുന്ന കൂട്ടായ്മയില്‍ ജനാധിപത്യത്തെ സ്നേഹിക്കുന്ന എല്ലാവരും അണിചേരേണ്ടതുണ്ട്
MEGA SCAM IN COAL WORTH 26 LAKH CRORES
the name of captive coal block allotment the country has been robbed of 26 lakh crores. And most stupendous fact is that it did not just happen under the Prime-ministership of Manmohan Singh, it happened in his very own ministry. This, ladies and gentlemen, is the Coal Scam. Coal is called black gold and black diamond but this natural national resource of India has been gifted away for free by this government to its favourite corporate houses and middlemen who are so dear to it. Let us see how the biggest ever loot of Indian history take place.
Indira Gandhi had in 1973 nationalized coal. This had ended the black marketeering of coal and coal had become available at government notified rates all over the country. But Manmohan Singh has opened the coal coffers to private players thus harming the cause espoused above.
It was a minister who did the 2G scam. The PM was not even aware of it. Adarsh and Commonwealth loot too were others’ mire. But who will now take the fall for the Mega Scam in Coal while he was the Coal Minister? The public would surely want to know this from him.
This scam is registered in government files themselves and the figures therein are shouting from the rooftops that the swindlers have had the biggest day yet. This is the tale of 2006-2007 when Shibu Soren was in jail and the Prime Minister Manmohan Singh was holding the coal ministry. In this period Dasi Narayan and Santosh Bagdodiya were ministers of state for coal. It was under the Prime minister that the coal ministry gave out the maximum number of captive coal blocks free of cost. The most glaring and blatant fact is that the coal mines were given out free at the lower than nominal cost of Rs. 100 royalty per ton of coal that would be extracted. It was done at a time when the market price of coal was over Rs. 2000 per ton. When this issue was brought to the notice of the Parliament, the government ignominiously declared that it would not allocate coal blocks further without amending the Mines and Minerals Act, 1957, which would bring in the clauses pertaining to open bidding process. Also again when the Bill was moved in the Rajya Sabha it was agreed that no further allocation of coal blocks would be undertaken unless both the houses passed the Bill into an Act. Though it was passed in the Rajya Sabha, it was deliberately stalled in the Lok Sabha for four years, and it could become an Act only in 2010. In the meanwhile the government in the most sinister manner, breached its promise to the Parliament and the allocation of free coal blocks continued surreptitiously. Actually, there was a deep conspiracy behind this ploy to keep the Bill pending in the Lok Sabha. The amendment to the Bill unambiguously envisaged that from the date of its passage, allocation of mines or minerals would be brought under the umbrella ambit of a fair open bidding process. Thus, had the Bill not been kept hanging in a lurch, the government would not have been able to propitiate its favourite private companies. Thus, in this period coal blocks to the tune of proven reserves of 21.69 billion tons was given away free to private companies and also middlemen.
The Prime minister Manmohan Singh was the coal minister during this period and all this bungling and embezzlement happened under his very nose, maximum number of blocks were squandered under him only. Manmohan Singh gave away 63 blocks for free. But why did he do so? During these four years (2006-2010) almost 175 blocks were gifted to brokers and capitalists of different shades.
Actually apparently, the magnitude and the seriousness of the matter and scam do not catch the eye so Chauthi Duniya decided to estimate the monetary loss inflicted upon the exchequer because of this government largesse. What came out was numbing. Actually the act of giving captive coal blocks to private companies started in 1993. The pretext of this was that the private players, in search of profit, could be lured into investing in such blocks which for the government would prove both difficult and cost ineffective to mine.  This would invariably take coal production to newer heights while fuelling the economy. From 1993 to 2010 208 blocks of coal were alloctaed for free. This tantamounts to coal reserves of 49.07 billion tons. Out of the 208 blocks 113 blocks were given to 184 private companies for free. This amounted to coal reserves equal to 21.69 billion tons. If the value of this coal is calculated at the market price of Rs. 2500 per ton, it comes out to 5,382,830.50 Crores. If out of this Rs. 2500, Rs. 1250 is deduced giving space for rRs. 850 as cost of production, transportation etc and Rs. 400 is deduced as profit, then also the country was inflicted a revenue loss of about 26 Lakh Crores. So this is the ‘Father and Mother of all Scams’. This is surely India’s biggest and scariest scam ever as also perhaps, the biggest ever in any country in the world.
During investigations Chauthi Duniya laid its hands upon a few documents that are astonishing. These documents reveal that even the CAG is aware of this scam. Question is why is the CAG silent till now?
The UPA government squandered the mineral resources of the nation to which all 120 Crore citizens have an equal right. The breath-bating sum of 26 Lakh Crores could have been used for the multitude of deprived and marginalized of this country.
The UPA government, since the day it has assumed power, has put out an all out specious policy faux pas. Apparently, it has been emphasizing that to propel India’s growth, it must be made self sufficient in energy resources. But the picture that has emerged is that the same government has gifted scarce natural reserves of the country to private companies and industrialists for free. This common national capital should have accrued to all the citizens but the government circumvented procedures and resorted to subterfuge in order to rob the Indian exchequer of 26 Lakh Crores. The Parliament was first kept in dark and when it did come to light the auspicious body was defrauded into believing that the government wanted to amend the relevant laws to include the process of open bidding. Actually the Parliament was taken for a ride for four years and in the intervening period the government, in sinister collusion with its crony industrialists settled all the dark deals. Looking at the amount robbed (26 Lakh Crores) it is pretty obvious how much money would have changed hands.
But the irregularities do not end here. Yet another startling fact has come to light. There are certain guidelines regulating the allocation of coal blocks which were again either circumvented or turned a blind eye to. There are certain conditions which cannot be violated in any case while allocating the coal blocks. A condition is that in case of underground mines production should mandatorily start within 36 months (a grace period of 6 months is allowed if the mine falls under forested area). If the mine is of the open cast type, this mandatory period of starting production is 48 months (and another 6 months is allowed if the mine falls under forested area). If production does not commence within this stipulated period, the license stands null and void. This clause has been added in order to keep out middlemen and brokers who themselves do not need coal but wait for the right industrialist to come and then sell the mine to the latter at exorbitant prices. But interestingly, the government has not cancelled any license under this clause even when the statistics of production are dismal. This is because the government had given away many a mine for this very purpose, that middlemen may make profit. If the government was and is not in collusion with the black marketers and middlemen, why at all, in the first place middlemen were allotted blocks and secondly, why at all no cancellation of licenses have occurred even when production period has been overshot? Latter is the job of Sri Prakash Jaiswal who made no amends whatsoever. Till 2003 40 blocks had been allocated. Out of this only 24 have started production. So why have the licenses of the rest of the 16 companies not cancelled? In 2004 4 blocks were allotted and none has started production. Similarly, in 2005 22 blcoks were allotted and only 2 have started production. In 2006 52, 2007 51, 2008 22, 2009 16 and in 2010 0ne block was allotted. But the report till 18th January says that none have started production. So first the government allots coal blocks to private interests. Then keep the Mines and Minerals Act pending in the Parliament, while the embezzlement keeps going on, then when mines allocated to middlemen does not start production (they were not meant to start production at all) then nobody cancels their licenses. Now none needs to be a rocket scientist to see behind the official maze and fathom what went on between the government and middlemen. Had there been no covert collusion and nexus, only 26 out of 208 mines would not be producing.
This UPA government has been ultimately specious in its dealings with the nation. First it gives the slogan of development and energy security and on the other hand squanders away one of the most important inputs of growth-coal. It gives it away for free, as gift, to its favourite capitalists and brokers. It is not so that the government did this under some unavoidable circumstances. It is indefensible. Mining Development Corporation of Maharashtra also got some free coal blocks from Coal India. These were Agarjhari, Varora, Marki, Jamni, Adakuli, and Gare palma etc. later the corporation sold these blocks to private companies thus earning a profit of 750 Crores for the state coffers. This too was a way in which the government could have gone about in the case of coal blocks but as it stands they were gifted free. It is not so that the presence of middlemen in this process is a matter of conjecture; actually a company in Maharashtra which has nothing to do with coal was allotted a free coal block which it sold for Rs. 500 Crores. Pure and simple profit without investing a penny. So the coal blocks were turned into Dalal Street wherein coal was bought and sold like shares with no accruing benefits to the people of India.
Pranab Mukjherjee declared that he was going to present a budget for the common man. But what came out of his red briefcase was a mockery of common man. Having a look at that demeaning budget it comes to light that social sector was given 1.6 lakh crores. Infrastructure got 2.14 lakh crores. Defence was given 1.64 lakh crores. The fiscal deficit of India stands at 4.12 lakh crores. Tax revenue of India is 9.32 lakh crores. The total expenditure for the year 2011-12 is 12 lakh 57 thousand and 729 crores. And this single scam is worth 26 lakh crores. It means that middlemen,blackmarketeers, industrialists and capitalists were given almost twice the amount that was allocated for whole of India for the year 2011-12. It means that three years’ tax on Indian peoples earnings was gulped up by this single scam. This means that Indian defence forces would have been supplied for by this amount for the next 25 years. This means that India’s infrastructure blues could have been fixed for ever in just a single year with the amount involved in this single scam. And India, in this period of slow recovery from global recession, could have paid off all its debts, domestic and international in just one go. Black money stashed in foreign banks has been a headache for the people of this country, but what about this money, who will bring this back in mainstream economy if India
ഉന്നത നീതിപീഠം പാപങ്ങളുടെ പിടിയിലെന്ന് ജസ്റ്റിസ് റുമാപാല്‍
കാപട്യവും അഹംഭാവവും രഹസ്യാത്മകതയുമെല്ലാം ചേര്‍ന്ന ഒട്ടനവധി പാപങ്ങളുടെ പിടിയിലാണ് ഉന്നത നീതിപീഠങ്ങളെന്ന് മുന്‍ സുപ്രീംകോടതി ജഡ്ജി ജസ്റ്റിസ് റുമാപാല്‍ . വി എം തര്‍കുണ്ഡെ സ്മാരക പ്രഭാഷണത്തിന്റെ ഭാഗമായി സ്വതന്ത്ര നീതിന്യായ വ്യവസ്ഥയെന്ന വിഷയത്തില്‍ സംസാരിക്കവെയാണ് ഹൈക്കോടതികളിലെയും സുപ്രീംകോടതിയിലെയും ഒരു വിഭാഗം ജഡ്ജിമാരെ ഗ്രസിച്ച ദുഷ്പ്രവണതകളെ ജസ്റ്റിസ് റുമാപാല്‍ കടുത്ത ഭാഷയില്‍ വിമര്‍ശിച്ചത്.
സുപ്രീംകോടതിയിലെയും ഡല്‍ഹി ഹൈക്കോടതിയിലെയും സിറ്റിങ് ജഡ്ജിമാരുടെയും വിരമിച്ചവരുടെയും സാന്നിധ്യത്തിലായിരുന്നു ഈ വിമര്‍ശം. ഓരോ ജഡ്ജിയുടെയും വ്യക്തിപരമായ സത്യസന്ധതയെ ആശ്രയിച്ചാണ് ജുഡീഷ്യറിയുടെയും ജുഡീഷ്യല്‍ സംവിധാനത്തിന്റെയും സ്വാതന്ത്ര്യം നിലനില്‍ക്കുന്നത്. സഹപ്രവര്‍ത്തകരുടെ കൊള്ളരുതായ്മ കണ്ടില്ലെന്ന് നടിക്കുന്നതാണ് ഒന്നാംപാപം. ജുഡീഷ്യറിയുടെ സ്വാതന്ത്ര്യം ആയുധമാക്കി മാറ്റി വിമര്‍ശകരുടെ വായടയ്ക്കാന്‍ കോടതിയലക്ഷ്യനടപടി സ്വീകരിക്കാന്‍ ജഡ്ജിമാര്‍ക്ക് ആവേശമാണ്. സഹപ്രവര്‍ത്തകന്റെ നിയമപരമല്ലാത്ത പെരുമാറ്റത്തെക്കുറിച്ച് ജഡ്ജിമാര്‍ ബോധവാന്മാരായിരിക്കും. എന്നാല്‍ , പലപ്പോഴും ഇത് അവഗണിക്കുകയാണ് ചെയ്യുക. ചിലപ്പോഴൊക്കെ വിമര്‍ശകരെ നിശ്ശബ്ദരാക്കുന്ന കോടതിയലക്ഷ്യം ഉപയോഗപ്പെടുത്തി ഈ വിഷയത്തില്‍ പൊതുസംവാദത്തിന് തടയിടാനും ശ്രമിക്കും.
ജഡ്ജിമാരുടെ കാപട്യമാണ് മറ്റൊരു പാപം. എല്ലാത്തിനും മേലെ നിയമമാണെന്ന് പല ഉത്തരവുകളിലും ജഡ്ജിമാര്‍ പരാമര്‍ശിക്കാറുണ്ട്. ഇതേ ജഡ്ജിമാര്‍ പലപ്പോഴും നിയമം ലംഘിക്കും. ട്രാഫിക്ക് നിയന്ത്രണത്തിന്റെ ഭാഗമായി അല്‍പ്പനേരത്തേക്ക് കാര്‍ പിടിച്ചിടേണ്ടി വന്നാല്‍ ചില ജഡ്ജിമാര്‍ അസ്വസ്ഥരാകും. ചില ഘട്ടങ്ങളില്‍ നിസ്സഹായനായ പൊലീസ് കോണ്‍സ്റ്റബിളിനെതിരെ കോടതിയലക്ഷ്യ നടപടി വരും. ഇതെല്ലാം ജുഡീഷ്യറിയുടെ സ്വാതന്ത്ര്യത്തിന്റെ പേരിലാണ്. രഹസ്യാത്മകതയാണ് മറ്റൊരു പാപം. ഹൈക്കോടതിയില്‍ എങ്ങനെ ജഡ്ജിമാര്‍ നിയമിതരാകുന്നു, സുപ്രീംകോടതിയിലേക്ക് എങ്ങനെ ഉയര്‍ത്തപ്പെടുന്നു തുടങ്ങിയ കാര്യങ്ങളൊക്കെ ഇപ്പോഴും രാജ്യത്തെ ഏറ്റവും ഭദ്രമായി സൂക്ഷിക്കുന്ന രഹസ്യങ്ങളിലൊന്നാണ്. ജഡ്ജിമാരുടെ അഹന്തയും പാപങ്ങളില്‍ ഉള്‍പ്പെടും. ജഡ്ജിമാരുടെ പെരുമാറ്റം സംബന്ധിച്ച് സുപ്രീംകോടതി മാനദണ്ഡങ്ങള്‍ പുറപ്പെടുവിച്ചിട്ടുണ്ട്. നിഷ്പക്ഷത, ക്ഷമ, പൊതുവിമര്‍ശത്തോട് നിര്‍ഭയത്വം, മര്യാദ, കൃത്യത തുടങ്ങിയവ ഇതിലുള്‍പ്പെടും. എന്നാല്‍ , നിര്‍ഭാഗ്യമെന്ന് പറയട്ടെ ചില ജഡ്ജിമാര്‍ ഇതില്‍നിന്നൊക്കെ സ്വയം ഒഴിവാകുകയാണ്- ജസ്റ്റിസ് റുമാപാല്‍ പറഞ്ഞു
സൗമ്യ വധക്കേസിലെ പ്രതി ഗോവിന്ദച്ചാമിക്ക് വധശിക്ഷ. തൃശൂര്‍ അതിവേഗകോടതി ജഡ്ജി കെ രവീന്ദ്രബാബുവാണ് വെള്ളിയാഴ്ച പകല്‍ 11.11 ന് വിധി പ്രസ്താവം നടത്തിയത്. ഗോവിന്ദച്ചാമിക്കെതിരെ കൊലപാതകം (302), ബലാല്‍സംഗം(376), പരിക്കേല്‍പിച്ച് കവര്‍ച്ച (394,397), വനിതാകമ്പാര്‍ട്മെന്റില്‍ അതിക്രമിച്ച് കടക്കല്‍(447) എന്നീ വകുപ്പുകള്‍ പ്രകാരമാണ് വിധി. പ്രതി 1 ലക്ഷം രൂപ പിഴയടക്കണം. പിഴസംഖ്യ സൗമ്യയുടെ കുടുംബത്തിന് നല്‍കണം. അപൂര്‍വങ്ങളില്‍ അപൂര്‍വമായ കേസാണിതെന്ന് കോടതി വിലയിരുത്തി. സ്ത്രീകള്‍ക്കെതിരെയുള്ള ഇത്തരം സംഭവങ്ങള്‍ ആവര്‍ത്തിക്കാതിരിക്കാന്‍ പ്രതിക്ക് പരമാവധി ശിക്ഷ നല്‍കുന്നുവെന്നും കോടതി പറഞ്ഞു. താന്‍ കുറ്റം ചെയ്തിട്ടില്ലെന്നും വികലാംഗനാണെന്നുമുള്ള ഗോവിന്ദച്ചാമിയുടെ അപേക്ഷ കോടതി തള്ളി. വിയ്യൂര്‍ സെന്‍ട്രല്‍ ജയിലിലേക്ക് അയക്കാനും കോടതി നിര്‍ദേശിച്ചു.
അഞ്ചുമാസത്തിനുള്ളില്‍ തന്നെ പ്രതിക്ക് ശിക്ഷ കിട്ടി. കൊലപാതകത്തിന് 1 ലക്ഷം പിഴയും വധശിക്ഷയും ബലാല്‍സംഗത്തിന് ജീവപര്യന്തവും ആക്രമിച്ചു പരിക്കേല്‍പ്പിച്ചതിന് 7 വര്‍ഷം തടവും 1000 രൂപ പിഴയും വനിതാകമ്പാര്‍ട്ടുമെന്റില്‍ അതിക്രമിച്ചു കയറിയതിന് മൂന്നുമാസവും തടവ് വിധിച്ചു. ശിക്ഷ ഒരുമിച്ച് അനുഭവിച്ചാല്‍ മതി. പ്രതിക്ക് പരമാവധി ശിക്ഷ നല്‍കണമെന്ന സ്പെഷ്യല്‍ പ്രോസിക്യൂട്ടര്‍ എ സുരേശന്റെ വാദം കോടതി അംഗീകരിച്ചു. ഹൈക്കോടതിയുടെ അനുമതിയോടെ മാത്രമേ ശിക്ഷ നടപ്പാക്കാവൂയെന്ന് കോടതി നിര്‍ദേശിച്ചു. ഹൈക്കോടതിയില്‍ അപ്പീല്‍ നല്‍കുമെന്ന് പ്രതിഭാഗത്തിനു വേണ്ടി ഹാജരായ ബി എ ആളൂര്‍ പറഞ്ഞു. ഗോവിന്ദച്ചാമി പ്രതിയായ തമിഴ്നാട്ടിലുള്ള മറ്റു കേസുകളുടെ വിവരങ്ങള്‍ കോടതി പരിശോധിച്ചിരുന്നു. ചെന്നൈയിലെ വിരലടയാള വിദഗ്ധരായ എസ്പി സോമസുന്ദരന്‍ , എസ് ഐ ആര്‍ മാലതി എന്നിവര്‍ ഗോവിന്ദച്ചാമിയുടെ വിരലടയാളവും സൗമ്യയുടെ ശരീരത്തിലുണ്ടായിരുന്നതും ഒന്നു തന്നെയാണെന്ന് തിരിച്ചറിഞ്ഞു.
2011 ഫെബ്രുവരി ഒന്നിനാണ് എറണാകുളം-ഷൊര്‍ണൂര്‍ പാസഞ്ചറില്‍ കേരളത്തെ നടുക്കിയ കൊടുംപാതകം നടന്നത്. യാത്രക്കാരിയായ സൗമ്യ വള്ളത്തോള്‍നഗര്‍ സ്റ്റേഷനടുത്താണ് ആക്രമണത്തിന് ഇരയായത്. ഒറ്റക്കൈയനായ ഗോവിന്ദച്ചാമി സൗമ്യയെ ട്രെയിനില്‍നിന്ന് തള്ളിയിട്ടും ആക്രമിച്ചും മൃതപ്രായയാക്കിയശേഷം ബാലത്സംഗം ചെയ്യുകയായിരുന്നു. ഷൊര്‍ണൂര്‍ മഞ്ഞക്കാട് മുല്ലക്കല്‍ വീട്ടില്‍ ഗണേശന്റെയും സുമതിയുടെയും മകളായ സൗമ്യ(23) ട്രെയിന്‍യാത്രയ്ക്കിടെ ക്രൂരമായ ആക്രമണത്തിനും ബലാത്സംഗത്തിനും ഇരയായി മരിച്ചുവെന്നാണ് കേസ്. വിചാരണയ്ക്കിടെ പ്രതിഭാഗംസാക്ഷിയായി എത്തി പ്രതിയെ സഹായിക്കുന്ന തരത്തില്‍ മൊഴി നല്‍കിയെന്ന പരാതിയില്‍ മെഡിക്കല്‍ കോളേജ് ഫോറന്‍സിക് വിഭാഗം അസോ. പ്രൊഫസര്‍ ഡോ.എ കെ ഉന്മേഷിനെതിരെ ക്രിമിനല്‍ കേസെടുക്കാന്‍ ഉത്തരവിട്ടിരുന്നു.പോസ്റ്റ്മോര്‍ട്ടം റിപ്പോര്‍ട്ടില്‍ കൂട്ടിച്ചേര്‍ക്കലുകള്‍ വരുത്തി ശിക്ഷ ഉറപ്പാക്കാന്‍ ശ്രമിച്ചുവെന്നാരോപിച്ച് മെഡിക്കല്‍ കോളേജ് ഫോറന്‍സിക് വിഭാഗം മേധാവി ഡോ. ഷെര്‍ളി വാസുവിനെതിരെ പ്രതി ഗോവിന്ദച്ചാമി നല്‍കിയ ഹര്‍ജിയും കോടതി തള്ളി.
ശക്തമായ സാഹചര്യത്തെളിവുകളും ശാസ്ത്രീയപരിശോധനാഫലങ്ങളും പോസ്റ്റ്മോര്‍ട്ടം റിപ്പോര്‍ട്ടുമാണ് പ്രോസിക്യൂഷന്റെ പിന്‍ബലം. 82 സാക്ഷികളെ വിസ്തരിച്ചു. 101 രേഖയും 43 തൊണ്ടിമുതലും ഹാജരാക്കി. നൂറുകണക്കിനാളുകള്‍ വിധി കേള്‍ക്കാനായി കോടതി പരിസരത്ത് തടിച്ചുകൂടിയിരുന്നു. സ്പെഷ്യല്‍ പ്രോസിക്യൂട്ടര്‍ എ സുരേശനെ പൂമാലയണിയിച്ചാണ് പുറത്തേക്ക് കൊണ്ടു വന്നത്. ആഹ്ളാദപ്രകടനം നടത്തിയ ജനങ്ങള്‍ ലഡുവിതരണം ചെയ്തു.
കമ്മ്യൂണിസ്റ്റ്‌ ആശയങ്ങള്‍ പൂഴ്ത്തിവെക്കാനുള്ളവയല്ല  പ്രചരിപ്പിക്കാനുള്ളവയാണ്
നമ്മുടെ നാട് ജുഡീഷ്യല്‍  ഫാസിസത്തിലേക്കു നീങ്ങുകയാണോ? വളരെ ഗൗരവത്തോടെ ആലോചിക്കേണ്ടിവരുന്ന പ്രശ്‌നമാണിത്. പ്രതിയായി വരുന്ന പൗരനെ അധിക്ഷേപിച്ചിരുന്ന ഇംഗ്ലണ്ടിലെ ജസ്റ്റീസസ് ഓഫ് ദ പീസിനെ പറ്റി മാര്‍ക്‌സ് എഴുതിയിട്ടുണ്ട്. സ്ഥാനമാനങ്ങളുള്ള പ്രഭുക്കന്മാര്‍ കുറ്റവാളികളായാല്‍പോലും അവരോട് ക്ഷമാപണസ്വരത്തില്‍ , അപേക്ഷാഭാവത്തില്‍ സംസാരിക്കുകയും അവര്‍ക്ക് ശിക്ഷവിധിക്കേണ്ടിവരുമ്പോള്‍ പശ്ചാത്താപവിവശരാവുകയും ചെയ്യുന്ന ഗ്രാമക്കോടതികളിലെ ന്യായാധിപന്മാരെ പറ്റിയാണ് ഇംഗ്ലണ്ടിലെ തൊഴിലാളികളുടെ സ്ഥിതി എന്ന ഗ്രന്ഥത്തില്‍ എംഗല്‍സ്‌  ആനുഷംഗികമായി പരാമര്‍ശിക്കുന്നത്. ആ പരാമര്‍ശത്തിലടങ്ങിയ കോടതിവിമര്‍ശനം എടുത്തുപറഞ്ഞതിന് കോടതി ആദ്യം പറഞ്ഞത് അങ്ങിനെയൊരുദ്ധരണിയുണ്ടാവാനിടയില്ലെന്നാണ്. ഒടുവില്‍ കേസ് സുപ്രീം കോടതിയിലെത്തി. ചീഫ് ജസ്റ്റീസ് ഹിദായത്തുള്ളയുടെ നേതൃത്വത്തിലുള്ള മൂന്നംഗബഞ്ചാണ് കേസ് പരിശോധിച്ചത്. ജസ്റ്റീസ് മാത്യു സ. ഇ. എം. എസ്സിനെ വെറുതെ വിടുകയും ചീഫ് ജസ്റ്റീസും ഇതര ജഡ്ജും ശിക്ഷിക്കുകയും ചെയ്തു. മൂന്ന് നാലുമാസം കൊണ്ട് മാര്‍ക്‌സിസ്റ്റ് ക്ലാസ്സിക്കുകളെല്ലാം വായിച്ചുവെന്നും അവയിലൊരിടത്തും സഖാവ് നടത്തിയ തരത്തിലുള്ള വിമര്‍ശനം കണ്ടില്ലെന്നുമാണ് ചീഫ് ജസ്റ്റീസ് പ്രസ്താവിച്ചത്. ചുരുക്കി പറഞ്ഞാല്‍ മാര്‍ക്‌സ് പറയാതെ ജുഡീഷ്യറിയെ വിമര്‍ശിച്ചതിനാണ് ചീഫ് ജസ്റ്റീസ് കമ്യൂണിസ്റ്റ് നേതാവിനെ ശിക്ഷിച്ചത്. സത്യത്തില്‍ എംഗല്‍സ്‌
ഈ വിമര്‍ശനം ഉന്നയിച്ചിരുന്നു. പിന്നീട് ഇ. എം. എസ്. എഴുതിയ No, my Lords എ ന്ന കുറിപ്പ് വഴി ഈ പ്രശ്‌നം സഖാവ് ദേശീയ നിയമജ്ഞന്മാരുടെ ശ്രദ്ധയില്‍ കൊണ്ടുവന്നു.
ഇതിലന്തര്‍ഭവിച്ച മറ്റൊരുകാര്യവും സഖാവ് ഇ. എം. എസ്. No, My Lords എന്ന കത്തില്‍ പരാമര്‍ശിക്കുന്നുണ്ട്. പ്രയോഗത്തിനുവേണ്ടിയുള്ള പഠനത്തിനിടെ അരനൂറ്റാണ്ടുകാലം മാര്‍ക്‌സിസം സ്ഥിരമായി വായിക്കുകയും പഠിക്കുകയും ചെയ്യുന്നൊരാളാണ്, താന്‍. അരനൂറ്റാണ്ടുകാലം പഠിച്ചിട്ടും സ്പര്‍ശിക്കാന്‍പോലും കഴിയാത്ത അനേകം പഠനങ്ങള്‍ മാര്‍ക്‌സിന്റേതും എംഗല്‍സിന്റേതുമായി ഉണ്ട്. പക്ഷേ, മൂന്നാ- നാലുമാസത്തെ വായനകൊണ്ട് ആദരണീയ ന്യായാധിപന്മാരില്‍ ചിലര്‍ക്ക് മാര്‍ക്‌സിസ്റ്റ് കൃതികളഖിലം വായിച്ചുതീര്‍ക്കാനും അവയെ പറ്റി നിഗമനങ്ങളിലെത്താനും കഴിഞ്ഞിരിക്കുന്നു. കോടതികള്‍ വെംച്ചുപുലര്‍ത്തുന്ന ഏറെക്കുറെ മതവിശ്വാസസമാനമായ ആത്യന്തികതയ്‌ക്കെതിരായ ഒരസ്ത്രമായിരുന്നു അത്. അത്രയധികം ആത്യന്തികത കോടതികള്‍ക്കും ന്യായാധിപന്മാര്‍ക്കും ഉണ്ടോ? അമേരിക്കയിലും മറ്റും ന്യായാധിപപദവി രാഷ്ട്രീയനിയമനമാണെന്നുകൂടി ഓര്‍മ്മിക്കുക.
മാത്രമല്ല, ജസ്റ്റീസ് രാമസ്വാമി ഇമ്പീച്ച് മെന്റില്‍നിന്ന് രക്ഷപ്പെട്ടത്, കോണ്‍ഗ്രസ്സ് വോട്ടിങ്ങില്‍ നിന്ന് ഒഴിഞ്ഞ് നിന്നതുകൊണ്ടുമാത്രമാണ്. സൗമിത്രസെന്‍ ഇമ്പീച്ച് മെന്റ് നടപടി പൂര്‍ത്തിയാകും മുമ്പ് രാജി വെച്ചൊഴിയുകയും ചെയ്തു. മുന്‍ ചീഫ് ജസ്റ്റീസ് കെ. ജി. ഭാലകൃഷ്ണന്‍ തന്നെ എത്രമാത്രം അഴിമതിയാരോപണങ്ങള്‍ക്ക് വിധേയനായിട്ടുണ്ടെന്നും ഓര്‍മ്മിക്കുക. ന്യായാധിപന്മാര്‍ക്ക് ആത്യന്തികതയില്ലെന്നു മാത്രമല്ല, അവര്‍ എല്ലാ മനുഷ്യരേയും പോലെ സാധാരണമനുഷ്യരും ഉത്തമവും അധമവുമായ എല്ലാ മനുഷ്യവികാരങ്ങള്‍ക്കും അടിമപ്പെടാവുന്നവരുമാണ്.
ജുഡീഷ്യറി അപ്രമാദിത്വം അവകാശപ്പെടുകയും എന്നാല്‍ പലപ്പോഴും ഇത്തരം അബദ്ധങ്ങളില്‍ ചെന്നു ചാടുകയും ചെയ്യുന്നുണ്ട്. എന്താണ് ജുഡീഷ്യറിയുടെ കടമ? വിഖ്യാതമായ നിര്‍വ്വചനമനുസരിച്ച് നിയമത്തിന്റെ വ്യഖ്യാനമാണത്. ഓരോ കേസിലും കോടതി അതാണ് ചെയ്യുന്നത്, ചെയ്യേണ്ടത്. കാരണം നമുക്കൊരുനിയമവ്യവസ്ഥയുണ്ട്. ഗവണ്മെന്റെ മൂന്നധികാരങ്ങളും ഒരാളില്‍ കേന്ദ്രീകരിക്കുന്ന ഏകാധിപതികളുടെ സമൂഹമല്ല നമ്മുടേത്. അത് ലൂയി പതിനാലാമന്റേയും പ്രഷ്യയിലെ ഫ്രഡറിക്ക്് രാജാവിന്റേയും റഷ്യയിലെ പീറ്റര്‍ ഒന്നാമന്റേയും കാതറീന്‍ റോമനോഫിന്റേയും സ്‌പെയിനിലെ മറിയാ തെരേസയുടേയും കാലത്തോടെ അവസാനിച്ചു. സാമൂഹികരാഷ്ട്രീയരംമഗങ്ങളില്‍ അനേകം പരിവര്‍ത്തനങ്ങള്‍ നടന്നു. ജനാധിപത്യത്തിനുവേണ്ടിയും നാടുവാഴിത്തത്തിനും സ്വേഛാധികാരത്തിനു എതിരായും അനേകം സമരങ്ങള്‍ നടന്നു. മാഗ്നാ കാര്‍ട്ടയും അവകാശഹരജിയും ( പെറ്റീഷന്‍ ഓഫ് റൈറ്റ്‌സ്), അവകാശനിയമവും ഇംഗ്ലണ്ടില്‍ തന്നെയുണ്ടായി. ഫ്രാന്‍സില്‍ മനുഷ്യാവകാശപ്രഖ്യാപനമുണ്ടായി. അമേരിക്കയില്‍ സ്വാതന്ത്ര്യപ്രഖ്യാപനരേഖയുണ്ടായി.
നിയമത്തെ പറ്റിയും പുതിയ വ്യാഖ്യാനങ്ങളുണ്ടായി. രാജാവ് ഉണര്‍ത്തുന്ന തന്നിഷ്ടമല്ല നിയമങ്ങളെന്ന് അര്‍ത്ഥശങ്കയ്ക്കിടയില്ലാത്തവിധം അംഗീകരിക്കപ്പെട്ടു. നിയമങ്ങളുടെ ആത്മാവ് എന്ന വിഖ്യാതഗ്രന്ഥത്തില്‍ മോണ്ടസ്‌ക്യൂ നിയമത്തെ നവ്യമായി നിര്‍വ്വചിച്ചു,. കാര്യങ്ങളുടെ പ്രകൃതത്തില്‍നിന്ന് ഉദ്ഭൂതമാവുന്ന അവശ്യബന്ധങ്ങളാണ് നിയമങ്ങള്‍ എന്ന് അദ്ദേഹം നിയമത്തെ നിര്‍വ്വചിച്ചു. ബന്ധങ്ങള്‍ എന്നാല്‍ മനുഷ്യനും മനുഷ്യനും തമ്മിലുള്ള ബന്ധങ്ങള്‍ തന്നെ. പുതിയ ജീവിതസാഹചര്യങ്ങള്‍ വളര്‍ന്നുവരുമ്പോള്‍ അവയ്ക്കനുസരിച്ച് അന്യോന്യ ബന്ധത്തിന്റേതായ നിയന്ത്രമങ്ങളുണ്ടാവണമെന്നാണ് ഇതിനര്‍ത്ഥം. രാജാവ് അപ്രമാദിയായിരിക്കാം. പക്ഷേ രാത്രി പകലാണെന്ന് രാജാവ് പറഞ്ഞാല്‍ അതംഗീകരിക്കാനാവില്ല.
നിയമംപ്രകൃതിയില്‍നിന്നാണുണ്ടാവുന്നത്. ഇവിടെ പ്രകൃതിയെന്നാല്‍ മനുഷ്യസമൂഹമാണ്. സ്വാഭാവികമായും ഗുഹാവാസിയായ മനുഷ്യന്റെ നിയമമായിരിക്കുകയില്ല കാര്‍ഷികമനുഷ്യന്റെ നിയമം. അപ്പോള്‍ സാഹചര്യമനുസരിച്ച് നിയമത്തില്‍ മാറ്റമുണ്ടാവേണ്ടതുണ്ട്,. സമൂഹത്തില്‍നിന്ന് നിയമമുണ്ടാവുകയും സമൂഹം മാറുമ്പോള്‍ നിയമം മാറുകയും ചെയ്യുന്നു. ഈ സാമാന്യധാരണയെ ഉല്പാദനവുംചരിത്രവുമായി ബന്ധിപ്പിച്ചുവെന്നതാണ് മാര്‍ക്‌സിന്റെ സംഭാവന. മനുഷ്യരില്‍ ഉല്പാദനപ്രവര്‍ത്തനത്തിലേര്‍പ്പെടുന്നതൊഴില്‍ശക്തികളും ആ പ്രവര്‍ത്തനത്തെ സ്വന്തം മൂലധനമാക്കി കവര്‍ന്നെടുക്കുന്ന മനുഷ്യരുമുണ്ട്. ഇവ രണ്ടും ചേരുമ്പോള്‍ ഉണ്ടാവുന്ന ഉല്പാദനബന്ധങ്ങള്‍ ആണ് ഓരോ സമൂഹത്തിലേയും നിയമത്തെ നിര്‍ണയിക്കുന്നത്. ഏത് മാനുഷികപ്രവര്‍ത്തനത്തിനും ഇത് ബാധകമാണ്. എന്തിന് ചിത്രകലയ്ക്കും കവിതയ്ക്കും പോലും. യൂറോപ്യന്‍ നവോത്ഥാനത്തിന്റെ ഒരു സവിശേഷത ദൈവികതയുടെ സ്ഥാനത്ത് മാനവികത പ്രതിഷ്ഠിച്ചുവെന്നതാണ്. കവിതയിലും ചിത്രകലയിലുമെല്ലാം ഇത് പ്രതിഫലിച്ചു. ഇന്ന് ഒരുപക്ഷേ പള്ളിയധികാരികള്‍ വായിച്ചാല്‍ അവരെ ഇന്നു വിമര്‍ശിക്കുന്നവരെ മാലാഖമാരെ പോലെ അവരാശ്ലേഷിക്കാന്‍ കാരണമായേക്കാവുന്ന തരത്തില്‍ അത്രയധികം പൗരോഹിത്യവിമര്‍ശനം ബൊക്കാഷിയോവിന്റേയും മറ്റും കൃതികളില്‍ കാണാവുന്നതാണ്. കലയുടെ കാര്യം ഇതാണെങ്കില്‍ രാഷ്ട്രീയത്തിന്റേയും ഇതര മാനവികപ്രവര്‍ത്തനങ്ങളുടേയും കാര്യം പറയാനില്ല. ഒരാളുടെ സ്വാതന്ത്ര്യം അപരന്റെ മൂക്കിനുമുന്നില്‍ അവസാനിക്കുന്നുവെന്ന ധാരണ വ്യാപകമായി അംഗീകരിക്കപ്പെട്ടു. ന്യായാധിപനായാലും സാധാരണപൗരനായാലും ഈ വസ്തുത അംഗീകരിക്കാതിരുന്നുകൂടാ. നിയമത്തിനു പുതിയ നിര്‍വ്വചനങ്ങളുണ്ടായാലും ഈ അടിസ്ഥാനധാരണകളെ നിരാകരിക്കാനാവില്ല. ഫാസിസ്റ്റ്‌രാജ്യങ്ങളിലല്ലാതെ അവ നിരാകരിക്കതപ്പെട്ടിട്ടുമില്ല. മുസ്സോളിനി ഫാസിസ്റ്റ് നിയമവ്യവസ്ഥയെ ന്യായീകരിച്ചത് മാനവനാഗരികതയുടെ പേരു പറഞ്ഞിട്ടാണ്. മാനവനാഗരികതയില്‍ സങ്കീര്‍ണമായ ഘടകങ്ങലുണ്ടാവുമ്പോല്‍ മാനവസ്വാതന്ത്ര്യം നിയന്ത്രിക്കപ്പെടുന്നുവെന്നാണ് മുസ്സോളിനി അഭിപ്രായപ്പെട്ടത്. അല്ല, ഏറെക്കുറെ നിര്‍ണ്ണയിച്ചു പറഞ്ഞത്.
നിയമം ആളുകളെ നിയന്ത്രിച്ചുനിര്‍ത്താനുള്ള ഏര്‍പ്പാട് തന്നെയാണ്. സാമൂഹികകരാറിന്റെ തിന്മയായിട്ടാണ് നിയമത്തെ റൂസ്സോ വീക്ഷിച്ചത്. സ്വതന്ത്രനായിരുന്നു മനുഷ്യന്റെ കൈകളില്‍ വന്നുവീണ ചങ്ങലയായിത്തീര്‍ന്നുനിയമം എന്നാണല്ലോ അദ്ദേഹം പരിതപിച്ചത്. എന്‍. വി. കൃഷ്ണവാരിയരും ഈയവസ്ഥയില്‍ തന്റെ വിഖ്യാതമായ ആഫ്രിക്കയെന്നകവിതയില്‍ വിലപിക്കുന്നുണ്ട്.ഇതാണ് സാമൂഹികകരാറിന്റെ വൈരുദ്ധ്യം എന്ന് റൂസോകരുതുന്നു. അതേ സമയം കരാറ്# ആവശ്യമാണെന്നും അതുഴി സ്‌റ്റേറ്റ് നിലവില്‍ വന്നു എന്നും അത് ഒരു പൊതു ഇഛയുടെ അടിസ്ഥാനത്തിലാണെന്നും ആ പൊതു ഇഛ വിവരണാതീതമാണെന്നും റൂസോ പറയുന്നു. ഇതര സാമൂഹികകരാര്‍ സൈദ്ധാന്തികരുടെ സമീപനത്തില്‍നിന്നും വ്യത്യസ്തവും ജനകീയവുമാണ് റൂസോവിന്റെ സമീപനം. അതിപ്രാകൃതമായ പ്രാകൃതികാവസ്ഥയില്‍നിന്ന് സ്്‌റ്റേറ്റുണ്ടായെന്നാണ് ഹോബ്‌സ് പറയുന്നത്.
വേറൊരു തരത്തില്‍ ഈ പ്രശ്‌നം കാണാവുന്നതാണ്. ചങ്ങമ്പുഴയുടെ വാഴക്കുല എഴുതാനിടയായ സാമൂഹികസാഹചര്യം ഇന്നില്ല. തകഴിയുടെ രണ്ടിടങ്ങഴിയുടെ കഥയും അതുതന്നെ. ഇന്ന് ഒരു ജന്മിയും കേരളത്തില്‍ ആരുടെയും വാഴക്കുല വെട്ടിയെടുക്കണമെന്ന് ആവശ്യപ്പെടുകയില്ല. അങ്ങിനെ ആവശ്യപ്പെടുന്ന ആരെങ്കിലുമുണ്ടെങ്കില്‍ അയാളുടെ സ്ഥാനം എവിടെയായിരിക്ുമെന്ന് ആദരണീയരായ ജഡ്ജുമാര്‍ക്കും കഴിയില്ല. അതിനൊക്കെ പ്രതികാരം നടന്നുകഴിഞ്ഞു. കവിക്ക് ഇനി ഒന്നും പിന്‍ വലിക്കേണ്ടിവരില്ല. അതുകൊണ്ടാണ് ഷെല്ലി കവിയാണ് നിയമം നിര്‍മ്മിക്കുന്നതെന്നു പരഞ്ഞത്. കാവ്യനിയമമല്ല ഷെല്ലി ഇവിടെ വിവക്ഷിക്കുന്നത്, സാമൂഹികനിയമങ്ങള്‍ തന്നെയാണ് . സാഹിത്യം കാലത്തിന്റെ കണ്ണാടിയാവുമ്പോള്‍ സമൂഹത്തിന്റെ നീതി ഭദ്രമാക്കാനുള്ള നിയമം ഏതെന്ന് കവിക്ക് നിര്‍ദ്ദേശിക്കാനാവും. അതായത്, ജുഡീഷ്യറിയുള്‍പ്പെടെ ഭരണത്തിന്റെ ഏത് സ്ഥാനത്തിരിക്കുന്നവര്‍ക്കും കാവ്യാര്‍ദ്രമായ ഒരുമനസ്സുണ്ടാവണം, നര്‍മ്മാഭിമുഖമായ ചിന്തയുണ്ടാവണം. ഏത് രീതിയിലായാലും ഭരണകൂടത്തിന്റെ ഭാഗമാണ് നിയമം. അത് ഒരു മര്‍ദ്ദനക്കരുവായി മാറുന്നതും അതുകൊണ്ടുതന്നെയാണ്. ഇവിടെ പ്രസക്തമായി മാറുന്ന ഒരു കാര്യം ഈ കരാറില്‍ ഇതര മനുഷ്യഗണങ്ങളെന്നപോലെ ന്യായാധിപഗണവും ഉള്‍പ്പെടുകയില്ലേ എന്നതാണ്. പെരുമാറ്റം കൊണ്ട് അങ്ങിനെ തന്നെയായിത്തീരുകയും അവകാശം കൊണ്ട് അതീതഭാവം നടിക്കുകയും ചെയ്യുന്ന വൈരുദ്ധ്യം മിതമായി പറഞ്ഞാല്‍ വളരെ ശോചനീയമാണ്. ഉദാഹരണത്തിന് കേസ് വിചാരണയ്ക്കിടയില്‍ സാക്ഷികളോട് അവര്‍ക്ക് സി. പി. എം നെപേടിയാണോ എന്ന ഒരു ചോദ്യം കോടതിയുടെ ഭാഗത്തുനിന്ന് ഉണ്ടായിരുന്നതായി വലിയ നിഷ്പക്ഷതാമേനി നടിക്കുന്ന പത്രങ്ങള്‍ തന്നെ റിപ്പോര്‍ട്ട് ചെയ്തിട്ടുണ്ട്. നിഷ്പക്ഷതാമേനിയോടെ കോടതിചോദിച്ച മാര്‍ക്‌സിസ്റ്റുവിരുദ്ധചോദ്യമാണിത്. ജയരാജനും കോടതിയും തമ്മിലുള്ള കേസില്‍ എന്തിന് കോടതി സി. പി. എം. നെ വലിച്ചിഴച്ചുകൊണ്ടുവന്നു? കോടതിയുടെ നാട്യവും സത്യവും തമ്മില്‍ വലിയ അന്തരവും വൈരുദ്ധ്യവുമുണ്ടെന്ന് ഈ ചോദ്യം കാണിക്കുന്നു. കോടതി ആരെയോ തൃപ്തിപ്പെടുത്താനാണ് ഈ ചോദ്യമുന്നയിച്ചതെന്ന് ആരെങ്കിലും കുറ്റപ്പെടുത്തിയാല്‍ എന്തു ന്യായീകരണമാണ് കോടതിയുടെ മുഖത്തുനിന്നുണ്ടാവുക? കോടതി ന്യായക്കോടതിയല്ലെന്നും അന്യായക്കോടതിയാണെന്നും പറഞ്ഞ് ഒഴിയുമോ? നിയമം എന്ന നിയന്ത്രണം കോടതിക്കും ബാധകമാണെന്ന സത്യം ഇവിടെ വിസ്മരിക്കപ്പെടുന്നുവോ? ഏത് രീതിയിലായാലും ഭരണകൂടത്തിന്റെ ഭാഗമാണ് നിയമം. അത് ഒരു മര്‍ദ്ദനക്കരുവായി മാറുന്നതും അതുകൊണ്ടുതന്നെയാണ്. ഇവിടെ പ്രസക്തമായി മാറുന്ന ഒരു കാര്യം ഈ കരാറില്‍ ഇതര മനുഷ്യഗണങ്ങളെന്നപോലെ ന്യായാധിപഗണവും ഉള്‍പ്പെടുകയില്ലേ എന്നതാണ്. പെരുമാറ്റം കൊണ്ട് അങ്ങിനെ തന്നെയായിത്തീരുകയും അവകാശം കൊണ്ട് അതീതഭാവം നടിക്കുകയും ചെയ്യുന്ന വൈരുദ്ധ്യം മിതമായി പറഞ്ഞാല്‍ വളരെ ശോചനീയമാണ്. ഉദാഹരണത്തിന് കേസ് വിചാരണയ്ക്കിടയില്‍ സാക്ഷികളോട് അവര്‍ക്ക് സി. പി. എം നെപേടിയാണോ എന്ന ഒരു ചോദ്യം കോടതിയുടെ ഭാഗത്തുനിന്ന് ഉണ്ടായിരുന്നതായി വലിയ നിഷ്പക്ഷതാമേനി നടിക്കുന്ന പത്രങ്ങള്‍ തന്നെ റിപ്പോര്‍ട്ട് ചെയ്തിട്ടുണ്ട്. നിഷ്പക്ഷതാമേനിയോടെ കോടതിചോദിച്ച മാര്‍ക്‌സിസ്റ്റുവിരുദ്ധചോദ്യമാണിത്. ജയരാജനും കോടതിയും തമ്മിലുള്ള കേസില്‍ എന്തിന് കോടതി സി. പി. എം. നെ വലിച്ചിഴച്ചുകൊണ്ടുവന്നു? കോടതിയുടെ നാട്യവും സത്യവും തമ്മില്‍ വലിയ അന്തരവും വൈരുദ്ധ്യവുമുണ്ടെന്ന് ഈ ചോദ്യം കാണിക്കുന്നു. കോടതി ആരെയോ തൃപ്തിപ്പെടുത്താനാണ് ഈ ചോദ്യമുന്നയിച്ചതെന്ന് ആരെങ്കിലും കുറ്റപ്പെടുത്തിയാല്‍ എന്തു ന്യായീകരണമാണ് കോടതിയുടെ മുഖത്തുനിന്നുണ്ടാവുക? കോടതി ന്യായക്കോടതിയല്ലെന്നും അന്യായക്കോടതിയാണെന്നും പറഞ്ഞ് ഒഴിയുമോ? നിയമം എന്ന നിയന്ത്രണം കോടതിക്കും ബാധകമാണെന്ന സത്യം ഇവിടെ വിസ്മരിക്കപ്പെടുന്നുവോ? മറ്റൊരു കാര്യം നിയമജ്ഞരെ അപേക്ഷിച്ച് കേവലം ഒരുകീടമായ ജയരാജന്‍ എന്ന പരാമര്‍ശം വിധിയില്‍പോലുമുണ്ടത്രേ. ഒരു പൗരനെ , അയാള്‍ എന്തുകുറ്റവാളിയായാലും, കീടമെന്ന്, പുഴുവെന്ന് കോടതിക്കുവിളിക്കാമോ? അതും ഒരു ബഹുജനനേതാവിനെയാണ് കോടതി ഇപ്രകാരം വിളിക്കുന്നത്. നിയമം ഏവര്‍ക്കും തുല്യമായി ബാധകമാണെന്നിരിക്കെ നാട്ടുനടപ്പനുസരിച്ച് ഈ പുഴുവിളിയോടെ ജയരാജന്റെ ശിക്ഷ അധികമായി മാറുന്നുണ്ട്, തടവും പിഴയും ഒന്നുമില്ലാതെ തന്നെ. കാരണം, ജയരാജന്‍ ഉപയോഗിച്ചപദം മനുഷ്യന് മാത്രം നല്കുന്ന വിശേഷണമാണ്. മൃഗങ്ങള്‍ക്കോ പക്ഷികള്‍ക്കോ പുഴുക്കള്‍ക്കോ നല്കുന്നതല്ല. ശപ്പന്‍, ശുംഭന്‍ തുടങ്ങിയ പദങ്ങള്‍ അബദ്ധം പ്രവര്‍ത്തിക്കുന്നവരെ , നേരിട്ടാണെങ്കില്‍ ശകാരിക്കാനും നേരിട്ടല്ലെങ്കില്‍ സൂചിപ്പിക്കാനുമാണ് ഉപയോഗിക്കുന്നത്. ഇതറിയാന്‍ കോടതിക്ക് വലിയ പാണ്ഡിത്യമൊന്നും വേണ്ട. പൊതുയോഗനിരോധനോത്തരവ് പോലെ വലിയൊരബദ്ധം ഒരു ജനാധിപത്യവ്യവസ്ഥയില്‍ ചെയ്യാനുണ്ടോ? ഇല്ല. അതാണ് സ. ജയരാജന്‍ ഇപ്രകാരം ശകാരിക്കേണ്ടിവന്നത്. അഭിപ്രായപ്രകടനം മൗലികാവകാശമാണ്. ആരുടെയെങ്കിലും സൗകര്യത്തിനനുസരിച്ച് അത് മാറ്റിവയ്ക്കാനാകുമോ ? ഇല്ല. പരമാധികാര, ജനാധിപത്യ, മതനിരപേക്ഷ, സോഷ്യലിസ്റ്റ് റിപബ്ലിക്കിലെ പ്രജകള്‍ക്ക് അഭിപ്രായപ്രകടനസ്വാതന്ത്ര്യമില്ലെന്ന് കോടതിയല്ല ആര് പറഞ്ഞാലും അബദ്ധമാണ്. അബദ്ധം ചെയ്യുന്നവരെ എന്താണ് പറയുക?
കോടതി മനുഷ്യന്മാരാല്‍ നിയന്ത്രിക്കപ്പെടുന്നുവെന്നുതന്നെയാണ് ജയരാജന്റെ പരാമര്‍ശത്തിലുള്ളത്. ഇക്കാര്യത്തില്‍ അബദ്ധം പ്രവര്‍ത്തിച്ചു. അബദ്ധം പ്രവര്‍ത്തിച്ചവര്‍ക്കുള്ള പേര് പറഞ്ഞുപോയി. മിക്കവാറും സവര്‍ണ്ണരായ ആളുകളാണ് ഈ പദം ഉപയോഗിക്കാറുള്ളത്. മനുഷ്യനെ ശകാരിക്കുന്ന ഭാഷയില്‍ ഒരു ജനവിധിയുടെ പശ്ചാത്തലത്തില്‍ ഒരു ജനനേതാവ് കോടതിയെ ശകാരിച്ചാല്‍ അത് തെറ്റാവുമോ? ഈ സവര്‍ണശകാരം ഒരുജനനേതാവില്‍നിന്നുണ്ടായതുതന്നെ ഒരുതരം നര്‍മ്മോക്തിയായി കരുതാനുള്ള വിശാലമനസ്‌കത ന്യായാധിപന്മാര്‍ക്കുണ്ടാവാതെ വരുമ്പോള്‍, അവര്‍ നിയമത്തിന്റെ അന്തസ്സത്ത അറിയാത്ത നിയമമെന്ന സംജ്ഞയെ മാത്രം അറിയുന്ന അധികാരപ്രമത്തതയുള്ള ഉദ്യോഗസ്ഥരായി മാറുന്നു. ഒരു കേസ് കേള്‍ക്കുന്നജഡ്ജുമാര്‍ക്ക് ആ കേസില്‍ എന്ത് ശിക്ഷ പരമാവധി നല്കാമെന്നറിയേണ്ടേ? വിധിപ്രഖ്യാപനത്തില്‍ നിയമപരമായ അജ്ഞത കടന്നുകൂടുമ്പോള്‍ എന്താണ് ചെയ്യുക? അത്തരം ന്യായാധിപപ്രതിഭകളെ ശിക്ഷിക്കാന്‍ വകുപ്പില്ലേ? പ്രസക്തമായ കേസില്‍ നല്കാവുന്ന പരമാവധി ശിക്ഷ ആറുമാസം വെറും തടവും രണ്ടായിരും രൂപ പിഴയുമാണ്. എന്നാല്‍ കോടതി ജയരാജനെ പുഴുവെന്ന് പകരം വിളിക്കുകയും അദ്ദേഹത്തിന്റെ രാഷ്ട്രീയാഭിമുഖ്യത്തെ പരോക്ഷമായി പഴിക്കുകയും ചെയ്തു. അവിടെ അവസാനിക്കേണ്ട വിഷയം വീണ്ടും നീട്ടി ആറുമാസത്തെ കഠിനതടവും രണ്ടായിരം രൂപ പിഴയുമാക്കി. കഠിനതടവിന് യാതൊരു വകുപ്പമില്ലാത്തിടത്ത് കഠിനതടവെന്ന് ശിക്ഷവിധിക്കുന്ന ന്യായാധിപന്മാരെ എന്താണ് പറയേണ്ടത്? ്അവര്‍ നടിക്കുന്ന അപ്രമാദിത്വം ഇല്ലെന്നുമാത്രമല്ല, ശരിയേക്കാള്‍ തെറ്റിനോടാഭിമുഖ്യമുള്ള രാഷ്ട്രീയതിമിരവും, പക്ഷപാതിത്വവും കോടതിക്കുണ്ടെന്നല്ലേയിതിനര്‍ത്ഥം? ഈ പക്ഷപാതിത്വം ജനങ്ങള്‍ കാണാതിരിക്കുമോ?
മാര്‍ക്‌സിസത്തിന്റെ സൂക്ഷ്മതലങ്ങളിലേക്കു കടന്നു ചെന്ന് നിയമവ്യവസ്ഥയെ പഠിക്കേണ്ടതുണ്ട്. പക്ഷേ സാമൂഹ്യവ്യവസ്ഥയെന്നത് നിയമ വ്യവസ്ഥതന്നെയായതുകൊണ്ട് നിയമത്തെ വിവരിക്കാനുള്ള ആദ്യശ്രമങ്ങളിലൊതുങ്ങിനില്ക്കുകയാണിവിടെ ചെയ്യുന്നത്. ആ യത്‌നത്തില്‍ നിന്നാണ് ഫ്രഞ്ചുവിപ്ലവം ഉണ്ടായതെന്ന് ആദരണീയരായ ന്യായാധിപന്മാര്‍ അറിയാതെ വരുമോ? വരില്ലെന്ന് ഉറപ്പിച്ചുപറയാനാവില്ല. ന്യായാധിപന്മാരുടെ റിക്രൂട്ട് മെന്റുമായി ബന്ധപ്പെട്ട പ്രശ്‌നം കൂടിയാണത്. അവരും സാധാരണപോലെ പരീക്ഷയെഴുതിയും മറ്റുമാണ് തൊഴിലപേക്ഷനല്കുന്നത്. അതില്‍ തന്നെ അവരുടെ അപ്രമാദിത്വം നിശ്ശേഷം ഇല്ലാതാവുകയാണ്. അവര്‍ക്ക് അപ്രമാദിത്വമല്ല ഉള്ളത്, അനര്‍ഹമായ അധികാരമാണ്. മാത്രമല്ല ഹൈക്കോടതികളില്‍ പ്രഗത്ഭരായ അഭിഭാഷകരെ ന്യായാധിപന്മാരായി നിയമിക്കാന്‍ ഭരണഘടന വ്യവസ്ഥചെയ്യുന്നുണ്ട്, അപ്രകാരം നിയമിക്കപ്പെടുന്നുമുണ്ട്. ഈ നിയമനങ്ങളില്‍ ഒരു രാഷ്ട്രീയവുമില്ലെന്ന് ആര്‍ക്കാണ് അവകാശപ്പെടാന്‍ കഴിയുക?
അപ്പോള്‍ ഈ കേസിലുള്ളതുപോലെ തികച്ചും രാഷ്ട്രീയമായ പ്രശ്‌നങ്ങളില്‍ ജുഡീഷ്യറിയുടെഭാഗത്ത് അമിതാവേശമുണ്ടാവുമ്പോള്‍ സ്വാഭാവികമായും നിലവിലുള്ള സാമൂഹികമായ അസന്തുലിതത്വം അധികമാക്കുകയും സാമൂഹികകാലുഷ്യങ്ങള്‍ വളര്‍ന്നുവരികയും ചെയ്യും ഇന്നത്തെ നിയോലിബറല്‍ വര്‍ഗ്ഗസാഹചര്യങ്ങളില്‍ സാമൂഹികകാലുഷ്യം വളര്‍ത്തിയെടുത്ത് മര്‍ദ്ദനശക്തികളെ രംഗത്തിറക്കുവാന്‍ ആദരണീയ കോടതികള്‍ക്ക് ആഗോളീകരണശക്തികള്‍ നിര്‍ദ്ദേശം നല്കിയിട്ടുണ്ടോ? നിയമത്തെ കമ്യൂണിസ്റ്റുകാര്‍ ആദരിക്കുന്നു. എന്നാല്‍ സാമൂഹ്യനീതിക്കുനിരക്കാത്ത നിയമങ്ങളെ എതിര്‍ക്കുകയും ചെയ്യുന്നു. ആ എതിര്‍പ്പ് രഹസ്യമായി ചെയ്യാനുള്ളതല്ല. ഇത് അഴിമതിയോ പെണ്‍ വാണിഭമോ ഒന്നുമല്ലാത്തതിനാല്‍ അതില്‍ രഹസ്യമൊന്നും അന്തര്‍ഭവിച്ചിട്ടില്ല. അഴിമതിക്കാരോടും പെണ്‍വാണിഭക്കാരോടും പ്രകടിപ്പിക്കുന്ന ദാക്ഷിണ്യത്തിനു കമ്യൂണിസ്റ്റുകാര്‍ ഒരു കോടതിയോടും അപേക്ഷിക്കുന്നില്ല. പക്ഷേ മുസ്സോളിനി സിദ്ധാന്തീകരിച്ച നാഗരികതയോടൊപ്പം നിയന്ത്രിതമാവുന്ന അവകാശമെന്ന സമീപനം കമ്യൂണിസ്റ്റുകാര്‍ അംഗീകരിക്കുന്നില്ല. കാരണം അത് ജുഡീഷ്യല്‍  ഫാസിസമാണ്
(സി. പി. അബൂബക്കര്‍ )
Newer Posts Older Posts Home
For download Malayalam fonts, click this link and save to C/Windows/Fonts
NeoCounter widget and many other great free widgets at Widgetbox! Not seeing a widget? (More info)
Subscribe to Our RSS feed!
Follow Us on Twitter!
ഖജനാവ് കൊള്ളയടിക്കുന്നവര്‍ക്ക് താക്കീതു നല്‍കാനുള്...
കിഷന്‍ജി ചുവന്ന ഇന്ത്യ സ്വപ്നം കണ്ട പോരാളി
2ജി: നഷ്ടം 1.76 ലക്ഷം കോടി തന്നെ- സിഎജി
സ: ജയരാജന്‍ ജയില്‍ മോചിതനായി
സ:ജയരാജന് ജാമ്യം; ഹൈക്കോടതിക്ക് രൂക്ഷവിമര്‍ശനം
ഹൈക്കോടതി പരിസരത്തെ ജനകീയ കൂട്ടായ്മ
MEGA SCAM IN COAL WORTH 26 LAKH CRORES
ഉന്നത നീതിപീഠം പാപങ്ങളുടെ പിടിയിലെന്ന് ജസ്റ്റിസ് റ...
ഭൂരിപക്ഷം കര്‍ഷകര്‍ക്കും ഗുണം ചെയ്യില്ല
കര്‍ഷക ആത്മഹത്യ മന്ത്രി ജയലക്ഷ്മിയുടെ നിലപാട് കര്‍...
കോടതിയില്‍ സംഭവിച്ചത് ;ജയരാജനെ ആറുമാസം കഠിന തടവിനു...
ഇതെന്തു നീതി...? ഇതെന്തു ന്യായം...?
കെ എം എം എല്‍ അഴിമതി: സി ബി ഐ അന്വേഷിക്കണം കേ...
̮ © 2011 Design by സാങ്കേതികവിദ്യ എന്ത് തന്നെ ആയാലും അടിസ്ഥാന ജനവിഭാഗത്തിന്‍റെ ഉന്നമനത്തിനു വേണ്ടിയായിരിക്കണം ആ അര്‍ത്ഥത്തില്‍ പീപ്പിള്‍സ്സ് വാറും അടിസ്ഥാന ജനവിഭാഗത്തിന്‍റെ ഉന്നമനത്തിനു വേണ്ടിയുള്ള പോരാട്ടത്തിനു സാങ്കേതികവിദ്യ ഉപയോഗിക്കുന്നു | Bloggerized by New Awakening and Confidence in the Battle against Corruption - is based upon the theories of Marxism and Leninism